Pols Skofīlds

Deivids Pols Skofīlds (; dzimis , miris ) bija angļu aktieris.

Savā sešu desmitgadu ilgajā aktiera karjerā Skofīlds kļuva par vienu no nedaudzajiem, kurš savā karjerā saņēma visas trīs nozīmīgākās kino, televīzijas un teātra balvas — Amerikas Kinoakadēmijas balvu, Emmy balvu un Tony balvu. Viņš šīs balvas saņēma septiņu gadu laikā, kas ir īsākais periods starp visiem aktieriem, kuri to ir paveikuši.

Skofīlds 1962. gadā saņēma Tony balvu par Brodvejas uzvedumu "Cilvēks katrai situācijai" (A Man for All Seasons). 1966. gadā viņš saņēma Amerikas Kinoakadēmijas balvu kategorijā "Labākais aktieris galvenajā lomā" par šo pašu lomu filmas adaptācijā. 1969. gadā saņēma Emmy balvu par dalību televīzijas filmā Male of the Species.

Par lomu filmā "Savādā spēle" (1994) Skofīlds nominēts Kinoakadēmijas balvai kategorijā "Labākais aktieris otrā plāna lomā", savukārt par lomu filmā The Crucible (1996) viņš saņēma BAFTA kino balvu.


Rekss Herisons

Sers Redžinalds Kerijs "Rekss" Herisons (; dzimis , miris ) bija angļu aktieris.

Savu karjeru 1924. gadā sācis kā teātra aktieris. 1949. gadā saņēmis savu pirmo Tony balvu. Otro Tony balvu saņēmis 1957. gadā.

Papildus teātra aktiera karjerai, Herisons piedalījās arī vairākās filmās. Savu kino debiju piedzīvojis 1937. gadā, kopā ar Vivjenu Lī piedaloties romantiskajā komēdijā Storm in a Teacup. Pēc tam, kad viņš saņēma uzslavas par dalību britu filmā Major Barbara (1941), viņš tika pie lielākā lomām filmās Blithe Spirit (1945), Anna and the King of Siam (1946), The Ghost and Mrs. Muir (1947), "Kleopatra" (Cleopatra, 1963), "Mana skaistā lēdija" (My Fair Lady, 1964), par ko viņš saņēma Amerikas Kinoakadēmijas balvu kategorijā Labākais aktieris galvenajā lomā, un "Doktors Dūlitls" (Doctor Dolittle, 1967).


Felikss Sančess Bass

Felikss Sančess Bass (; dzimis Barselonā) ir Spānijas futbola treneris. Kopš 2023. gada ir Ekvadoras futbola izlases galvenais treneris.


Dānija 1900. gada vasaras olimpiskajās spēlēs

Dānija bija pārstāvēta 1900. vasaras olimpiskajās spēlēs, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās tā startēja.

Dāniju šajās olimpiskajās spēlēs pārstāvēja 12 sportisti, kuri startēja 5 sporta veidos. Lielākā daļa no sportistiem bija pārstāvēta šaušanā. Pirmoreiz Dānija bija pārstāvēta peldēšanā un virves vilkšanā. Dānijas virves vilkšanas pārstāvji startēja kopā ar Zviedrijas sportistiem kā Jauktās komandas pārstāvji, kur izcīnīja arī zelta medaļu.

Šajās olimpiskajās spēlēs Dānija izcīnīja 6 olimpiskās medaļas (1 zelta, 3 sudraba un 2 bronzas medaļas), trijos sporta veidos. Medaļu kopvērtējumā ierindojoties 10. vietā. Visvairāk medaļas, 4 olimpiskās medaļas, tika izcīnītas šaušanas sacensībās. Pirmoreiz Dānija olimpiskās medaļas tā ieguva peldēšanā un vieglatlētikā. Dānijas sportists šaušanas sacensībās Anderss Peters Nīlsens šajās olimpiskajās spēlēs izcīnīja trīs sudraba medaļas, tādējādi kļūdams par olimpiskajām medaļām bagātāko Dānijas sportistu.


Kārlis Roberts Neselrode

Kārlis Roberts fon Neselrode-Ēreshovens (, ; 1780—1862), pazīstams arī kā Šarls de Neselrode () bija vācu izcelsmes Krievijas Impērijas diplomāts, ilggadējs ārlietu ministrs (1816—1856).


Miks Zvejnieks

Miks Edgars Zvejnieks (dzimis Rīgā) ir bijušais latviešu kalnu slēpotājs, dalībnieks. Pēc aktīvās sporta karjeras beigām — kalnu slēpošanas treneris.


Kārlis Vīķis

Kārlis Vīķis (dzimis 1913. gada 19. jūlijā; miris 1938. gada 13. janvārī) bija latviešu jūrnieks, Latvijas Valsts prezidentes Vairas Vīķes-Freibergas tēvs.


Ludvigs (personvārds)

Ludvigs, agrāk Ludviķis, ir tradicionāls vīriešu personvārds daudzām tautām. Cēlies no franku ķēniņa Hlodviga vārda (*hlūdaz — "skaļš, slavens" un *wiganą — "karotājs"). Deminutīvā forma ir Ludis u.c.


Kārlis Šiliņš

Kārlis Šiliņš (dzimis Rīgā) ir latviešu basketbolists, spēlē centra pozīcijā. 2024. gadā pārstāv Vācijas Bundeslīgas komandu BG Göttingen, bet iepriekš spēlējis Latvijas—Igaunijas Basketbola līgas un Latvijas Basketbola līgas (LBL) klubā BK Liepāja un augstskolu basketbolā NCAA turnīrā ASV.


Oto Ado

Oto Ado (; dzimis Hamburgā) ir Ganas futbola treneris un bijušais futbolists. Spēlējis pussarga pozīcijā, pārstāvējis Vācijas klubus, bijis Ganas futbola izlases spēlētājs. Pašlaik ir Ganas izlases galvenais treneris. Strādā arī par Dortmundes "Borussia" talantu treneri.


Žigimants Krēsliņš

Žigimants Krēsliņš (dzimis 1976. gadā), plašāk pazīstams kā Žigis, ir latviešu blogeris, skolotājs, ceļotājs, rakstnieks un pasākumu vadītājs.


Transportieris

Transportieris (no — 'pārnest') ir leņķu mērīšanai un konstruēšanai paredzēts instruments. Transportieris sastāv no lineāla un pusloka skalas, iedalītas 180 grādos. Transportierus parasti izgatavo no caurspīdīgas plastmasas, arī no koka, metāla vai citiem materiāliem. Jo transportieris ir lielāks, jo sīkākas var būt iedaļas un precīzāki mērījumi.


Ivans Iļjins

Ivans Iļjins (; 1883—1954) bija krievu filozofs un publicists. Viņa uzskati balstījās pārliecībā, ka pasaule ir samaitāta un tai vajadzīga pestīšana, ko var dot tāda pilnīgi totalitāra nācija kā Krievija.


Roberts Lācis

Roberts Lācis (1891—1946) bija 2. Vidzemes divīzijas mīnmetēju rotas leitnants. Lāčplēša Kara ordeņa kavalieris.


Iļja Ivanovs

Iļja Ivanovs (dzimis ) ir Latvijas politiķis. Ievēlēts 14. Saeimā no partijas "Stabilitātei!" saraksta.

2017. gadā ieguva vidējo izglītību Daugavpils 13. vidusskolā. Augstāko izglītību nav ieguvis.

Pirms ievēlēšanas Saeimā strādāja par konsultantu mūzikas instrumentu veikalā "MUZ PRO".

2022. gada rudenī notikušajās 14. Saeimas vēlēšanās ievēlēts 14. Saeimā no partijas "Stabilitātei!" saraksta.


Rudzu lāčauza

Rudzu lāčauza () ir graudzāļu dzimtas lāčauzu ģints suga. Tā savvaļā ir sastopama Austrumu un Centrālajā Eiropā, bet daudzviet izzūd, un mūsdienās kādreizējā vienlaidu areālā sastopama no ļoti reti līdz retumis.

Latvijā rudzu lāčauza ir reti sastopama, izzūdoša nezāle. Tās atsevišķi īpatņi un nelielas augu grupas aug sējumos un ceļmalās.


Izspūrusī lāčauza

Izspūrusī lāčauza () ir graudzāļu dzimtas suga, kuras dabiskais izplatības areāls ir Eiropā (neiekļaujot ziemeļu un ziemeļaustrumu daļu), kā arī Rietumāzijā un Ziemeļāfrikā. Latvijā izspūrusī lāčauza ir rets adventīvs (ievazāts) augs.


Inter (TV kanāls)

Inter () — prokrievisks informatīvi izklaidējošs televīzijas kanāls Ukrainā, kas pieder oligarham Dmitro Firtašam (Ukrainas Nacionālās drošības un aizsardzības padomes sankcionēts) un politiķim Serhijam Ļovočkinam (prokrieviskā, nu jau aizliegtā partija "Opozīcijas platforma - Par dzīvi" (Опозиційна платформа — За життя)). Kanāls raida virszemes apraidē, kabeļtīklos un satelīttelevīzijā, tehniskais pārklājums — 99,7% Ukrainas teritorijas. Tā ir daļa no mediju konglomerāta "Inter Media Group", kas ietilpst konglomerātā "Group DF".

Kopš Krievijas 2022. gada iebrukuma kanāls piedalās Vienoto ziņu telemaratonā, kopā ar pārējiem lielākajiem Ukrainas TV kanāliem.

Šim kanālam ir arī starptautiskā versija Inter+, kuru piedāvā arī Latvijas kabeļoperatori.


Rumānija 1900. gada vasaras olimpiskajās spēlēs

Rumānija bija pārstāvēta 1900. vasaras olimpiskajās spēlēs, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija pirmās vasaras olimpiskās spēles, kurās tā startēja.

Šajās olimpiskajās spēlēs Rumānija bija pārstāvēta ar vienu sportistu, George Plagino, kurš startēja šaušanas sacensībās. Šajā reizē Rumānija neieguva olimpiskās medaļas.


Puertoviljamsa

Puertoviljamsa (, ) ir pilsēta Čīles dienvidos Ugunszemes arhipelāgā. Izvietojusies arhipelāga ceturtās lielākās salas Navarino ziemeļu krastā pie Bīgla šauruma. Administratīvi ietilpst Magaljanesas reģionā, Čīles Antarktikas provinces un Kabo de Ornosas komūnas administratīvais centrs. Puertoviljamsa tiek uzskatīta par pasaules vistālāk uz dienvidiem esošo pilsētu.


Volters Matau

Volters Matau (; dzimis , miris ) bija amerikāņu aktieris, komiķis un kinorežisors.

Matau piedzima kā Volters Džons Matovs Ņujorkā ebreju ģimenē. Viņa tēvs bija ukraiņu imigrants, bet māte lietuviešu imigrante.

Matau vislabāk pazīstams ar lomām Elija Kazana drāmā A Face in the Crowd (1957), Maikla Kertica muzikālajā filmā "Karalis Kreols" (1958) un sporta komēdijā The Bad News Bears (1976). Piedalījies 10 filmās kopā ar Džeku Lemonu, no kurām pazīstamākās ir The Odd Couple (1968), The Front Page (1974) un Grumpy Old Men (1993). Par lomu Billija Vaildera komēdijā The Fortune Cookie (1966) Matau saņēma Amerikas Kinoakadēmijas balvu kategorijā "Labākais aktieris otrā plāna lomā".

Piedalījies arī tādās filmās kā Bigger Than Life (1956), "Šarāde" (1963), Hello, Dolly! (1969), A New Leaf (1971), Plaza Suite (1971), Charley Varrick (1973), The Sunshine Boys (1975), California Suite (1978) un Hopscotch (1980).

1962. gadā par lomu Brodvejas lugā A Shot in the Dark un 1965. gada lugā The Odd Couple saņēmis Tony balvu. Savas karjeras laikā saņēmis arī divas BAFTA kino balvas un Zelta globusa balvu. Par lomu seriālā The DuPont Show of the Week 1963. gadā nominēts Emmy balvai. 1982. gadā Matau piešķīra zvaigzni Holivudas Slavas alejā.


Eds Beglijs

Edvards Džeimss Beglijs vecākais (, dzimis , miris ) bija amerikāņu kino, televīzijas, teātra un radio aktieris.

Saņēmis Amerikas Kinoakadēmijas balvu kategorijā "Labākais aktieris otrā plāna lomā" par sniegumu filmā Sweet Bird of Youth (1962). Iespējams, vislabāk pazīstams pēc lomas klasiskajā Sidnija Lūmeta filmā "Divpadsmit saniknotu vīru" (1957). Piedalījies arī filmā The Unsinkable Molly Brown (1964). Saņēmis Emmy balvas nomināciju par lomu seriālā Inherit the Wind.

Viņa dēls Eds Beglijs jaunākais arī ir pazīstams aktieris.


Valentīns Silamiķelis

Valentīns Silamiķelis (1924–2005) bija latviešu arhitekts, rakstnieks un politiski represētais. 1998. gadā viņš publicēja atmiņu un dokumentu grāmatu par Baltiešu leģionāru izdošanu "Ar Baltijas karogu izdotie", kuru izdeva arī zviedru un angļu valodās.


Konajeva

Konajeva () ir pilsēta Kazahstānā, Almati apgabala centrs. Atrodas Iles upes krastā pie Kapšaghaja ūdenskrātuves uz ziemeļiem no Almati.


Abaja apgabals

Abaja apgabals () ir viens no Kazahstānas apgabaliem valsts austrumos. Tā galvaspilsēta ir Semeja. Apgabals robežojas ar Krieviju ziemeļos, Austrumkazahstānas apgabalu austrumos, Ķīnu (Siņdzjana) dienvidaustrumos, Žetisu apgabalu dienvidos, Karaghandi apgabalu rietumos un Pavlodaras apgabalu ziemeļrietumos.

Apgabals izveidots 2022. gadā teritorijā, kurā no 1939. līdz 1997. gadam pastāvēja Semipalatinskas apgabals. Jaunais apgabals nodēvēts par godu kazahu dzejniekam un apgaismotājam, mūsdienu kazahu rakstu literatūras pamatlicējam Abajam Kunanbajuli (1845—1904).


Mamblreps

Mamblreps (, no mumble — 'murmināt') ir 2010. gadu sākumā tiešsaistes audio izplatīšanas platformā SoundCloud radies hiphopa mikrožanrs, kam raksturīgs neskaidrs, murmināšanai līdzīgs vokāls un atkāpes no žanram tradicionālā lirisma.

Lai gan apzīmējums ir plaši kritizēts kā neprecīzs un nievājošs, daži mākslinieki to ir pieņēmuši, bet citi stilu aizstāvējuši kā jaunu posmu žanra attīstībā.


Ulitau apgabals

Ulitau apgabals () ir viens no Kazahstānas apgabaliem valsts centrālajā daļā. Tā administratīvais centrs ir Žezkazghana. Apgabals robežojas ar Kostanajas apgabalu ziemeļrietumos, Karaghandi apgabalu ziemeļos un austrumos, Žambilas, Tirkistanas un Kizilordas apgabaliem dienvidos un Aktebes apgabalu rietumos.

Apgabals izveidots 2022. gadā teritorijā, kurā no 1973. līdz 1997. gadam pastāvēja Džezkazganas apgabals. Jaunais apgabals nodēvēts pēc Ulitau kalnu masīva apgabala rietumdaļā.


Chief Keef

Kīts Farels Kozarts (dzimis 1995. gada 15. augustā), pazīstams ar skatuves vārdu Chief Keef, ir amerikāņu reperis, dziedātājs, dziesmu autors un ierakstu producents. Viņa mūzika pirmo reizi kļuva populāra 2010. gadu sākumā Čikāgas Dienvidsaidas vidusskolēnu vidū. 2012. gadā viņa populāro singlu "I Don't Like" remiksēja amerikāņu reperis Kanje Vests, singls sasniedza Billboard Rap Top 20, tādējādi vēl vairāk popularizējot Kozarta mūziku. Starp lielākajiem ierakstu izdevējiem izveidojās izsoles karš, kura rezultātā Kozarts slēdza līgumu ar Interscope. 2012. gada decembrī tika izdots debijas albums Finally Rich, kurš saturēja singlus "I Don't Like" un "Love Sosa", kas popularizēja Čikāgas repa apakšžanra drillu.

Chief Keef savas karjeras laikā ir saskāries ar vairākām juridiskām problēmām, tostarp apsūdzībām par ieroču glabāšanu, mājas arestu un Čikāgas varas iestāžu noteiktu uzstāšanās aizliegumu. Lai gan 2014. gada beigās Interscope ar viņu lauza līgumu un vēlāk Kozarts parakstīja līgumu ar ierakstu studiju 1017 Records, viņš turpināja veidot mūzikas projektus ar savu zīmolu Glo Gang. Šie albumi bija: Nobody (2014), Back from the Dead 2 (2014), Bang 3 (2015) un Thot Breaker (2017).

Kopš 2010. gadu beigām kritiķi, ņemot vērā Chief Keef mūzikas stila ietekmi uz citiem māksliniekiem, ir viņu izcēluši kā drilla apakšžanra pamatlicēju.


Grieķija 1900. gada vasaras olimpiskajās spēlēs

Grieķija (Grieķijas Karaliste) bija pārstāvēta 1900. vasaras olimpiskajās spēlēs, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās tā startēja.

Šajās olimpiskajās spēlēs Grieķija bija pārstāvēta ar trim sportistiem, kuri startēja vieglatlētikā un golfā (pirmoreiz pārstāvēta). Šajā reizē Grieķija neieguva olimpiskās medaļas.


2023. gada Pasaules čempionāts skriešanā

2023. gada Pasaules čempionāts skriešanā notika Rīgā, Latvijā, no 2023. gada 30. septembra līdz 1. oktobrim. Tas bija pirmais pasaules čempionāts skriešanā šosejā, kas ietvēra gan Pasaules čempionātu pusmaratonā, kas pēdējo reizi notika 2020. gadā Gdiņā, gan arī 5 kilometru un jūdzes distances. Sacensības notika viena apļa plakanā trasē Rīgas ielās.

Pasaules čempionātu skriešanā "Rīga 2023" organizēja World Athletics kopā ar Rimi Rīgas maratonu un Rīgas domi.

Pasaules čempionāta sacīkstes tika aizvadītas pusmaratona, 5 km un jūdzes distancēs. Sacīkstes notika vienādās trasēs gan elites dalībniekiem, gan masu sacensību dalībniekiem.

Šī bija arī pirmā reize, kad jebkurš skrējējs varēja reģistrēties kādam no oficiālajiem Pasaules čempionāta masu skrējieniem Rīgā un nopelnīt Pasaules čempionāta medaļu.


Itālija 1900. gada vasaras olimpiskajās spēlēs

Itālija (Itālijas Karaliste) bija pārstāvēta 1900. vasaras olimpiskajās spēlēs, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās tā startēja.

Itālija šajās olimpiskajās spēlēs bija pārstāvēta ar vismaz 25 sportistiem (24 vīrieši un 1 sieviete, kuriem ir iznāma identitāte), kuri startēja 6 dažādos olimpiskajos sporta veidos. Visvairāk sportistu, 10 sportisti, no Itālijas bija pārstāvēti paukošanā. Pirmo reizi tā bija pārstāvēta jāšanā, paukošanā, peldēšanā, vieglatlētikā un vingrošanā.

Šajās olimpiskajās spēlēs izcīnīja pirmās olimpiskās medaļas spēļu vēsturē. Itālija izcīnīja kopumā 5 olimpiskās medaļas, 3 zelta un 2 sudraba medaļas, trijos olimpiskajos sporta veidos (jāšanā, paukošanā un riteņbraukšanā). Šajos sporta veidos tās bija pirmās medaļas Itālijai. Medaļu kopvērtējumā tā ierindojās 8. vietā. Džans Džordžo Trisīno bija vienīgais no sportistiem, kurš izcīnīja divas olimpiskās medaļas (1 zelta un 1 sudraba medaļu), viņš startēja jāšanas sacensībās.


Izidors Vucens

Izidors Vucens (dzimis Jersikas pagastā, miris Rīgā) bija Latvijas dzelzceļa tehniskās direkcijas ceļu iecirkņa meistars. V šķiras Triju Zvaigžņu ordeņa kavalieris (1928), saņēmis arī V šķiras Atzinības krustu (1938). I. Vucens uz dzelzceļa nostrādājis vairāk nekā 40 gadus.

Savas dzelzceļnieka gaitas I. Vucens iesācis 1898. gada 1. martā uz bijušā Rīgas-Orlas dzelzceļa kā remonta strādnieks, Dubultu stacijā. Vēlāk kalpojis kā priekšstrādnieks Zasulauka stacijā, tad kā ceļu meistars Ķemeru stacijā un kā vecākais ceļu meistars Brjanskā un Krustpilī. I. Vucens kopš 1919. gada 5. jūnija strādāja Krustpils stacijā kā vecākais ceļu meistars. Vēlāk viņš ir ņēmis arī dalību pie Daugavas dzelzceļa tilta Daugavpilī vidējā posma pagaidu atjaunošanas, kamdēļ par nopelniem I. Vucens tika apbalvots ar V. Šķiras Triju Zvaigžņu ordeni.

Apbedīts Rīgas Miķeļa kapos.


Lil Tecca

Tailers Džastins Entonijs Šārps (dzimis 2002. gada 26. augustā), profesionāli pazīstams kā Lil Tecca, ir amerikāņu reperis un dziedātājs. Viņš kļuva pazīstams, izdodot savu 2019. gada singlu "Ransom", kas Billboard Hot 100 topā sasniedza 4. vietu. Singls tika iekļauts viņa debijas miksteipā We Love You Tecca (2019), kas ASV Billboard 200 ieņēma 4. vietu. Miksteipā bija iekļauti arī singli "Love Me" un "Did It Again". Viņa debijas studijas albums Virgo World (2020) debitēja Billboard 200 10. vietā un iekļāva Billboard Hot 100 topā iekļuvušās dziesmas "Dolly" (piedalās Lil Uzi Vert) un "When You Down". Viņa otrais miksteips We Love You Tecca 2 tika izdots 2021. gada augustā, un tajā bija iekļautas dziesmas "Repeat It" un "Lot of Me".


Trippie Redd diskogrāfija

Amerikāņu repera Trippie Redd diskogrāfija sastāv no četriem studijas albumiem, sešiem miksteipiem, astoņiem EP ierakstiem un 31 singlu (tostarp 15 kā galvenais mākslinieks).

Trippie Redd pirmais izdevums bija EP Awakening My InnerBeast, kas tika izdots 2016. gada 25. augustā. 2016. gadā un 2017. gada sākumā viņš izdeva vēl vairākus EP, pirms 2017. gada 21. maijā izdeva savu pirmo miksteipu A Love Letter to You, kas kļuva par viņa albumu. pirmais izdevums lielāko topu sarakstā, sasniedzot ASV Billboard 200 virsotni ar 69. numuru. Pēc tam viņš izdeva singlus "Love Scars" un "Poles 1469" no miksteipa, kuri abi parādījās Bubbling Under Hot 100 topā. Trippie Redd sekoja miksteipam ar tā turpinājumu A Love Letter to You 2, kas 2017. gada oktobrī ieņēma Billboard 200 34. vietu.

Vēlāk 2017. gadā dziesma "Dark Knight Dummo", kurā piedalās kāds amerikāņu reperis un dziedātājs Travis Scott, kļuva par Trippie Redd pirmo dziesmu, kas iekļuvusi ASV Billboard Hot 100 topā, sasniedzot 72. vietu. Dziesma bija galvenais singls no viņa debijas albuma LIFE'S A TRIP, kas tika izdots 2018. gada 10. augustā. Albums parādījās 20 labāko topu topā visā pasaulē, tostarp Apvienotajā Karalistē un Austrālijā. Trippie Redd vēlāk izdeva singlu "Taking A Walk", kas parādījās Billboard Hot 100 ar 46. numuru. Tāpat 2018. gadā viņš izdeva singlu "Topanga" no sava trešā miksteipa A Love Letter to You 3. Miksteips kļuva par viņa augstāko līmeni, Billboard 200 debitējot trešajā vietā, savukārt "Topanga" tajā pašā nedēļā pārcēlās uz 52. vietu Billboard Hot 100.


Verners Cēge fon Manteifels

Verners Maksimiliāns Frīdrihs Cēge fon Manteifels (; 1857—1926) bija vācbaltiešu ķirurgs un Tērbatas Universitātes medicīnas profesors. Pirmais ieviesis sterilizētu operācijas gumijas cimdu lietošanu.


Puertotoro

Puertotoro () ir ciems Čīles dienvidos Ugunszemes arhipelāgā. Izvietojies arhipelāga ceturtās lielākās salas Navarino austrumu krastā pie Piktona šauruma no provinces centra Puertoviljamsas. Administratīvi ietilpst Magaljanesas reģiona Čīles Antarktikas provinces Kabo de Ornosas komūnā. Puertotoro tiek uzskatīta par pasaules vistālāk uz dienvidiem esošo pastāvīgo civilo apdzīvoto vietu, ja neņem vērā Antarktikas polārstacijas. Ziemeļu puslodē šajos platuma grādos (55° 05') atrodas Lietuvas pilsēta Jonava.


Paziņojumi jūrniekiem

Paziņojumi jūrniekiem (Notices to mariners (NTM) vai (NOTMAR) — angļu val.) informē jūrniekus par svarīgām izmaiņām, kuras ietekmē navigācijas drošību, tajā skaitā jauniem hidrogrāfiskajiem datiem un izmaiņām kanālos vai navigācijas līdzekļos, kā arī nodod citu, svarīgu informāciju.

Vairāk nekā 60 valstis, kuras publicē jūras kartes, izdod arī paziņojumus jūrniekiem. Apmēram viena trešdaļa no tiem tiek izdoti reizi nedēļā, viena trešdaļa reizi vai divas mēnesī, bet pārējos izdod neregulāri pēc vajadzības. Apvienotās Karalistes Hidrogrāfijas birojs (UK Hydrographic Office (UKHO) — angļu val.) paziņojumus jūrniekiem izdod reizi nedēļā.


Voldemārs Dimze

Voldemārs Dimze (1902—1942) bija latviešu virsnieks un aktieris, Viestura ordeņa kavalieris. Ievērību guvis ar lomu pirmajā lielformāta Latvijas spēlfilmā "Lāčplēsis", kurā atveidoja Lāčplēša/Jāņa Vanaga lomu.


Mjanmas futbola izlase

Mjanmas futbola izlase ir nacionālā futbola komanda, kas pārstāv Mjanmu starptautiskās futbola sacensībās. Līdz 1989. gadam, kad Birma tika pārdēvēta par Mjanmu, to sauca par Birmas futbola izlasi. 1968. gada Āzijas kausa izcīņā tā ieņēma otro vietu, bet pēc tam čempionātam vairāk nav kvalificējusies. Izlasi pārvalda Mjanmas Futbola federācija.

20. gadsimtā Mjanmas izlase nav piedalījusies nevienā Pasaules kausa kvalifikācijā.


Aegialiinae

Aegialiinae ir skarabeju dzimtas apakšdzimta, kurai pieder ap 60 sugu. Tipiska apakšdzimtas ģints ir Aegialia (Latreille, 1807) un tipiska suga Aegialia arenaria (Fabricius, 1787).


Intervija ar diktatoru

"Intervija ar diktatoru" () ir 2014. gada amerikāņu politiskā komēdija, kuras režisori ir Sets Rogens un Evans Goldbergs.

Filma ir par žurnālistu Deivu Skailarku un viņa producentu, kas dodas uz Ziemeļkoreju intervēt valsts līderi Kimu Čoninu un kam Centrālā izlūkošanas pārvalde lūdz līderi nogalināt. Filmā galvenās lomas attēlo Džeimss Franko, Sets Rogens un Rendals Paks.

Filma guva ievērību ar negatīvo Kima Čonina attēlojumu. 2014. gada jūlijā tika izteikti draudi ASV, ja filmas izplatītājs Columbia Pictures izlems demonstrēt filmu. Columbia Pictures pārcēla filmas pirmizrādi no plānotā uz , lai, kā paši apgalvoja, filmu padarītu vairāk pieņemamu Ziemeļkorejai. 2014. gada novembrī tika veikts kiberuzbrukums pret Sony Pictures Entertainment, FIB uzskata, ka nozieguma paveicēji ir saistīti ar Ziemeļkoreju. tika izteikti terora draudi pret kinoteātriem, kas rādīs filmu. , kad daudzi Ziemeļamerikas kinoteātri drošības iemeslu dēļ pārcēla pirmizrādes datumu, Sony atcēla filmas izrādīšanu kinoteātros ASV. tika paziņots par filmas izrādīšanu ierobežotā skaitā kinoteātru.


Sarkanais tirānmušķērājs

Sarkanais tirānmušķērājs jeb sarkanais tirāniņš, arī rubīna tirāniņš (Pyrocephalus rubinus) ir neliels tirāniņu dzimtas (Tyrannidae) zvirbuļveidīgais putns. Tas ir ļoti krāšņs Dienvidamerikā dzīvojošs putns. Labvēlīgos biotopos sastopams lielā skaitā. Ģeogrāfisko variāciju nav. Tā tuvākie radinieki ir koši sarkanais tirānmušķērājs (Pyrocephalus obscurus) un Darvina tirānmušķērājs (Pyrocephalus nanus), ar kuriem kopā tas veido sarkano tirānmušķērāju ģinti (Pyrocephalus).


Laiela sindroms

Laiela sindroms jeb toksiskā epidermālā nekrolīze () ir akūta, smaga autoimūna iekaisīga alerģiska reakcija, kas apdraud cilvēka dzīvību. Sindroms raksturojas ar totālu ādas un gļotādas eritematozi-bullozu toksidermiju ar masīvu keratocītu apoptozi (nekrozi) un epidermas atslāņošanos vairāk nekā 30% no visa ādas laukuma, kas sākas līdzīgi infekcijas drudža klīniskajai ainai un turpmāk strauji (stundu vai dienu laikā) stāvoklis pasliktinās. Smagākos gadījumos rodas visu orgānu un sistēmu nepietiekamība un toksisks nervu sistēmas bojājums.

Tā ir potenciāli fatāla slimība ar letālu iznākumu biežumu 35-70%. Nāves cēloņi parasti ir sepse un multiorgānu disfunkcijas sindroms.

Slimības etioloģija nav līdz galam izpētīta. Šo reakciju var izraisīt medikamenti, transplantāta atgrūšanas reakcija, infekcijas un ļaundabīgas slimības.

Uzskata, ka Laiela sindroms un Stīvena—Džonsona sindroms ir poliformas eksudatīvas eritēmas smagākas formas (vai pakāpes), kas rada nozoloģiskas neskaidrības.


Torihosa—Kārtera līgumi

Torihosa—Kārtera līgumi (, ) ir divi starp ASV un Panamu 1977. gadā noslēgti līgumi, ar kuriem tika atcelts agrākais 1903. gada Heja—Bunau—Varila līgums. Saskaņā ar Torihosa—Kārtera līgumiem no 1979. gada Panamas kanāla zona pārgāja abu valstu kontrolē, savukārt 1999. gada 31. decembrī ASV pameta Panamu, nododot kanāla zonu Panamas kontrolē.

1903. gadā tika noslēgts Heja—Bunau—Varila līgums, saskaņā ar kuru amerikāņi "uz mūžīgiem laikiem" ieguva Panamas kanāla celtniecības un ekspluatācijas tiesības, kā arī neierobežotu kontroli pār Panamas kanāla zonu. Lai arī panamieši ilgstoši tiecās pārskatīt minēto vienošanos, tikai 1960. gados, pēc vairākiem panamiešu nemieriem un demonstrācijām, starp ASV un Panamu aizsākās sarunas par turpmāko kanāla zonas likteni. Neskatoties uz to, ka 1967. gadā tika parakstīta jauna vienošanās, tā tomēr netika ratificēta Panamas parlamentā.

Jaunas sarunas par starpvalstu līgumu noslēgšanu norisinājās no 1977. gada 15. februāra līdz 10. augustam. 1977. gada 7. septembrī ASV prezidents Džimijs Kārters un Panamas premjers Omārs Torihoss parakstīja jaunos līgumus. Panama ratificēja līgumus referendumā 1977. gada 23. oktobrī, kurā divas trešdaļas no 96% balsstiesīgajiem panamiešiem nobalsoja par ratifikāciju. Savukārt, neskatoties uz atsevišķu republikāņu senatoru iebildumiem, līgumi 1978. gada 16. martā un 18. aprīlī tika ratificēti arī ASV Senātā.


Manne Sīgbāns

Kārls Manne Jēorgs Sīgbāns (, dzimis , miris ) bija zviedru fiziķis. 1924. gadā saņēmis Nobela prēmiju fizikā par saviem atklājumiem un pētījumiem rentgenspektroskopijā.


Lossantosa

Lossantosa () ir viena no desmit Panamas provincēm, kas atrodas valsts centrālās daļas dienvidos, Klusā okeāna krastos, aizņemot daļu Asuero pussalas. Provinces kopējā platība ir 3809,4 km², iedzīvotāju skaits — 89 592. Tās administratīvais centrs un reizē lielākā pilsēta ir Lastablasa. Lossantosā iekļaujas septiņi distrikti.


Errera

Errera () ir viena no desmit Panamas provincēm, kas atrodas valsts centrālās daļas dienvidos, aizņemot daļu Asuero pussalas. Izveidota 1915. gadā, atdalot to no Lossantosa provinces, nosaukta par godu ģenerālim Tomasam de Erreram. Provinces kopējā platība ir 2340,7 km², iedzīvotāju skaits — 111 647. Tās administratīvais centrs ir Čitre, kas atrodas pie Panamas līča. Errerā iekļaujas septiņi distrikti.


Veragvasa

Veragvasa () ir viena no desmit Panamas provincēm, kas atrodas valsts centrālās daļas rietumos. Tā ir vienīgā Panamas province, kuru apskalo gan Klusais, gan arī Atlantijas okeāns. Provinces kopējā platība ir 2340,7 km², iedzīvotāju skaits — 111 647. Tās administratīvais centrs un reizē lielākā pilsēta ir Santjago de Veragvasa. Provincē ietilpst Panamas lielākā sala — Koiva, kur ir izveidots nacionālais parks. Veragvasa sastāv no divpadsmit distriktiem.


Čiriki

Čiriki () ir viena no desmit Panamas provincēm, kas atrodas valsts rietumu daļas dienvidos, Klusā okeāna krastos. Provinces kopējā platība ir 6 548 km², iedzīvotāju skaits — 409 821. Tās administratīvais centrs un reizē lielākā pilsēta ir Davida. Provincē atrodas Panamas augstākais punkts — Baru vulkāns. Čiriki sastāv no trīspadsmit distriktiem.


Bokasa del Toro (province)

Bokasa del Toro (, latviski — buļļa mute) ir viena no desmit Panamas provincēm, kas atrodas valsts rietumu daļas ziemeļos. Tā robežojas ar Čiriki provinci un Ngobe-Bugle komarku dienvidos un austrumos, rietumos — ar Kostariku, savukārt ziemeļos to apskalo Karību jūra. Province ir izvietota uz sauszemes daļas un deviņām lielākām salām. Tās kopējā platība ir 4643,9 km², iedzīvotāju skaits — 125 461. Provinces administratīvais centrs ir Bokasa del Toro, kas atrodas uz Kolonas salas. Bokasa del Toro sastāv no trīs distriktiem.


Ngobe-Bugle

Ngobe-Bugle () ir viena no Panamas komarkām — indiāņu autonomajām provincēm, kas atrodas valsts rietumdaļā, Karību jūras krastā. Izveidota 1997. gadā no gvaimu cilšu grupas apdzīvotajām teritorijām Bokasas del Toro, Čiriki un Veragvasas provincēs. Tās kopējā platība ir 6968 km², iedzīvotāju skaits — 154 355. Komarkas administratīvais centrs ir Čičika. Ngobe-Bugle sastāv no septiņiem distriktiem.


Kokle (province)

Kokle () ir viena no desmit Panamas provincēm, kas atrodas valsts centrālās daļas dienvidos, Panamas līča krastos. Provinces tiesības ieguvusi 1985. gadā. Primāri lauksaimniecības reģions. Provinces kopējā platība ir 4927 km², iedzīvotāju skaits — 228 676. Tās administratīvais centrs ir Penonome. Koklē iekļaujas seši distrikti.


Kolona (province)

Kolona () ir viena no desmit Panamas provincēm, kas atrodas valsts centrālās daļas ziemeļos. Tās centrālajā daļā atrodas Panamas kanāls, pie kura ir novietojusies Kolonas pilsēta, kas ir šīs provinces administratīvais centrs. Reģiona kopējā platība ir 4868,4 km², iedzīvotāju skaits — 241 928. Province sastāv no pieciem distriktiem.


Aegialia

Aegialia ir skarabeju ģints, kas pieder Aegialiinae apakšdzimtai. Izplatītas Eiropā, Āzijas dienvidos un Ziemeļamerikā.


Gunajala

Gunajala vai arī Kunajala (, latviski — 'kunu zeme') ir viena no Panamas komarkām — indiāņu autonomajām provincēm. Izvietojusies valsts austrumdaļā, piekļaujoties Karību jūras un Darjenas līča krastam. Pēc indiāņu cilts kunu sacelšanās 1925. gadā reģionam tika noteikta kulturāla autonomija, komarkas statuss piešķirts 2001. gadā. Gunajalā ietilpst 365 salu Sanblasa arhipelāgs, no kurām apdzīvotas — 36. Komarkas kopējā platība ir 2340,7 km², iedzīvotāju skaits — 31 557. Tās administratīvais centrs ir Elporvenira. Gunajala sastāv no četriem distriktiem.


Darjena

Darjena () ir viena no desmit Panamas provincēm. Izvietojusies valsts austrumdaļā, Panamas līča krastos. Vairāk kā puse no tās teritorijas iekļaujas Darjenas nacionālajā parkā. 1983. gadā no tām Darjenas teritorijām, kuras apdzīvo indiāņu cilts kuni, tika izveidota patstāvīga Emberas—Vounaanas komarka. Provinces kopējā platība ir 11 896,5 km², iedzīvotāju skaits — 46 951. Tās administratīvais centrs ir ostas pilsēta Lapalma. Darjenā iekļaujas divi distrikti.


Embera-Vounaana

Embera-Vounaana () ir viena no Panamas komarkām — indiāņu autonomajām provincēm, kas atrodas valsts austrumdaļā, sastāv no diviem distriktiem, kas savstarpēji nerobežojas. Izveidota 1983. gadā no indiāņu cilts čoko apdzīvotajām Darjenas provinces teritorijām. Komarkas kopējā platība ir 4383,6 km², iedzīvotāju skaits — 9544. Komarkas administratīvais centrs ir Unjončoko.


Panama (province)

Panama () ir viena no desmit Panamas provincēm, kas atrodas valsts centrālās daļas dienvidaustrumos, Panamas līča krastos.

Provinces administratīvais centrs ir valsts galvaspilsēta — Panama. Tajā atrodas Panamas kanāla dienvidaustrumu daļa. Vienlaikus provincē iekļaujas arī Pērļu arhipelāgs. 2014. gada 1. decembrī no provinces tika atdalīta tās rietumu daļa, izveidojot patstāvīgu Rietumpanamas provinci. Kopējā platība ir 9166 km², iedzīvotāju skaits — 1 429 032. Panamas provincē iekļaujas seši distrikti.


Automaģistrāle S11 (Polija)

Automaģistrāle S11 Košalina—Pižovice ir zemākās klases automaģistrāle Polijā. Automaģistrāle sastāv no vairākiem posmiem, un tās aptuvenais garums pēc pilnas pabeigšanas būs 550 kilometri. S11 atrodas Rietumpomožes, Lielpolijas, Opoles un Silēzijas vojevodistēs, un savieno Košalinu ar Pižovicu (pie Katovices). Automaģistrāle savā maršrutā lielākoties dublē Autoceļu 11. Līdz 2017. gadam plānots izbūvēt vēl 25,8 kilometrus no paredzētā S11 maršruta.


Rietumpanama

Rietumpanama () ir viena no desmit Panamas provincēm, kas atrodas valsts centrālās daļas dienvidos, Panamas līča krastos. Tajā atrodas Panamas kanāla dienvidrietumu daļa. Province izveidota 2014. gada 1. decembrī, atdalot no Panamas provinces tās rietumdaļu. Provinces kopējā platība ir 2786 km², iedzīvotāju skaits — 464 038. Tās administratīvais centrs ir Lačorrera. Rietumpanamā iekļaujas pieci distrikti.


Kirisimasi

Kirisimasi ( — 'Ziemassvētki') jeb Ziemsvētku sala ir atols Klusajā okeānā, ietilpst Kiribati Republikā (valsts sastāv no 33 atoliem un salām). Šis ir pasaulē lielākais koraļļu atols (tā platība sasniedz 388 km), aizņem vairāk nekā 70% no visas valsts sauszemes teritorijas.

Atrodas pasaules tālākajā laika zonā (UTC+14) un ir viena no pirmajām apdzīvotajām vietām, kur tiek sagaidīts Jaunais gads. Atrodas 2460 km attālumā uz austrumiem no 180° meridiāna, taču saskaņā ar 1995. gada veikto datuma maiņas līnijas pārkārtošanu Kirisimasi tika "pārvietota" uz rietumiem no datuma maiņas līnijas. 20. gadsimta vidū Kiribati un pie tās Apvienotā Karaliste un ASV veica kodolieroču izmēģinājumus.

Visa sala ir dabas rezervāts, ir aizliegta pieeja pieciem apgabaliem uz salas.


Raundas gekons

Raundas gekons, arī Gintera gekons (Phelsuma guentheri) ir gekonu dzimtas felsuma, kas endēma nelielajai Raundas salai.


Gustavs Bīrons

Gustavs fon Bīrons (, ; dzimis , miris ) bija Krievijas armijas ģenerālanšefs, Kurzemes hercoga Ernsta Johana Bīrona jaunākais brālis, Aleksandra Menšikova meitas Aleksandras vīrs.

Dzimis Kurzemes hercogistē, pārcēlies uz Sanktpēterburgu līdz ar Annas Joanovnas valdīšanas sākumu. Piedalījies Polijas mantojuma karā un Krievu—turku karā (1735—1739). Līdz ar Annas Leopoldovnas kļūšanu par reģenti puča rezultātā, ieslodzīts Šliselburgas cietoksnī, vēlāk izsūtīts. 1744. gadā viņam tika ļauts atgriezties galvaspilsētā.


Marija Nikolajevna (lielkņaze)

Lielkņaze Marija Nikolajevna (; dzimusi , mirusi ) bija pēdējā Krievijas Impērijas ķeizara Nikolaja II un viņas sievas Aleksandras Fjodorovnas meita.

Marijai bija trīs māsas, vecākās - Olga un Tatjana, jaunākā - Anastasija Romanova, kā arī jaunāks brālis Aleksejs Romanovs. 1918. gada 17. jūlijā boļševiki nogalināja viņu un viņas ģimeni.


Kārlis Šilings

Kārlis Šilings (vai Šillings, ; dzimis , miris ) bija vācbaltiešu izcelsmes Latvijas luterāņu mācītājs. Kalpoja Nītaures draudzē. Nogalināts 1905. gada revolūcijas laikā.

Dzimis mācītāja ģimenē — vectēvs bija Tirzas mācītājs, tēvs — mācītājs Sanktpēterburgā. No 1891. gada darbojās Nītaures draudzē. Interesējies par vēsturi un arheoloģiju. Veicis izrakumus. Darbojies Latviešu literārajā biedrībā. 1901. gadā apprecējās ar mācītāja Teodora Šeinpfluga māsu.

1905. gada 5. jūnijā Nītaures baznīcā notika baznīcas demonstrācija. 1905. gada 10. septembrī nogalināts ar revolvera šāvieniem savās mājās.


Šillings

Johans Frīdrihs Šillings (Johann Friedrich Schilling; 1765—1859), vācbaltiešu izcelsmes Vācijas būvmeistars; Pāvels Šillings (Pavel Schilling; 1786—1837), vācbaltiešu izcelsmes Krievijas Impērijas diplomāts.


Bristoles līcis (Lielbritānija)

Bristoles līcis (, — 'Severnas jūra') ir līcis Lielbritānijas dienvidrietumu piekrastē starp Kornvolas pussalu dienvidos un Velsu ziemeļos. Izstiepts austrumu—rietumu virzienā garumā no Severnas grīvlīča līdz Ķeltu jūrai. Līča rietumu robeža tiek vilkta no Hārtlenda raga Devonā līdz Sentgovanshedam Velsas dienvidrietumos. Pie ieejas līcī Landi sala. Pusdiennakts plūdmaiņas līdz . Dienvidu krastā Eksmūras nacionālais parks, ziemeļu un austrumu krasts blīvi apdzīvots, lielākās pilsētas ir Bristole, Kārdifa, Ņūporta un Svonzi.


Sērpentas gekons

Sērpentas gekons (Nactus serpensinsula) ir gekonu dzimtas ķirzaka, kas endēma Maurīcijai.[ Nactus serpensinsula, Sarkanā grāmata] Veido divas pasugas.


Brodpīks

Brodpīks ( — 'Platā smaile', , ) ir kalnu smaile Karakorumā, divpadsmitais augstākais kalns pasaulē. Izvietojies Gašerbruma masīvā uz Pakistānas un Ķīnas robežas. Kalnam piecas virsotnes, trijas no kurām augstākas par 8000 metriem. Virsotni pirmie 1957. gada 9. jūnijā sasniedza austriešu alpīnisti Fricis Vinterštellers, Markuss Šmuks, Kurts Dīmbergers un Hermanis Būls.


Aragonas karaļu uzskaitījums

Šajā sarakstā ir uzskaitīti Aragonas karaļi un karalienes no 1035. gada, kad tika izveidota Aragonas karaliste līdz 1715. gadam, kad Aragonas karaliste tika iekļauta Spānijas sastāvā. Jau kopš 1517. gada visās tagadējās Spānijas teritorijas valstīs valdīja vienots karaļis, taču atsevišķās karalistes turpināja pastāvēt. 1162. gadā Aragonas karaliste kļuva ar Aragonas kroņa sastāvdaļu.


Būdē

Būdē () ir pilsēta Norvēģijas ziemeļos, Nūrlannes filkes un Būdē komūnas administratīvais centrs. Izvietojusies aiz ziemeļu polārā loka un ir Ziemeļnorvēģijas otra lielākā pilsēta (aiz Trumses). Osta Vestfjorda krastā, kas nodrošina prāmju satiksmi ar Lofotu salām, starptautiska lidosta, Norvēģijas valsts dzelzceļa tālākais ziemeļu atzars.

Ap 10 km uz dienvidaustrumiem no Būdē atrodas Saltstraumena — pasaulē specīgākā plūdmaiņu straume, kas veidojas 3 km garā un 150 m platā šaurumā starp Saltenfjordu, Šestardfjordu un Norvēģu jūru. Pilsētā atrodas Norvēģijas lidsabiedrības Widerøe galvenā mītne.


Tatjana Nikolajevna (lielkņaze)

Lielkņaze Tatjana Nikolajevna (; dzimusi , mirusi ) bija pēdējā Krievijas Impērijas ķeizara Nikolaja II un viņas sievas Aleksandras Fjodorovnas meita.

Marijai bija trīs māsas, vecākā — Olga, jaunākās — |Marija un Anastasija Romanova, kā arī jaunāks brālis Aleksejs Romanovs. Pirmā pasaules kara laikā viņa darbojās kā žēlsirdības māsa. 1918. gada 17. jūlijā boļševiki nogalināja viņu un viņas ģimeni.


Brūnkaklis

Brūnkaklis jeb raudava (Aythya ferina) ir vidēja auguma pīļu dzimtas (Anatidae) nirējpīle, kas izplatīta lielā daļā Eiropas un Āzijas, uz dienvidiem no tundras zonas. Sastopama arī Latvijā. Āzijā un Eiropas ziemeļdaļā ligzdojošie brūnkakļi ir gājputni, bet Eiropas centrālajā un dienviddaļā dzīvojošie ir nometnieki.


Aleksandrs Timrots

Heinrihs Johans Frīdrihs Timrots (, Krievijas valsts dienestā pazīstams kā Aleksandrs Timrots (); dzimis , miris ) bija Aizkraukles mācītāja ģimenē dzimis vācbaltiešu izcelsmes Krievijas armijas ģenerālleitnants.

Piedalījies Napoleona karos. Karadienestā no 1805. gada. Piedalījies daudzās kaujās. Karojis Austrumprūsijā (t. s. Preisišeilavas un Frīdlandes kaujā), cīņās pret Zviedriju Somijas teritorijā, 1812. gada karā (t. s. Borodinas kaujā). Pēc tam piedalījās kaujās Eiropā (t. s. Nāciju kaujā). No 1833. līdz 1836. gadam bija Izmailovas leibgvardes pulka komandieris.


Olga Nikolajevna (lielkņaze)

Lielkņaze Olga Nikolajevna (; dzimusi , mirusi ) bija pēdējā Krievijas Impērijas ķeizara Nikolaja II un viņas sievas Aleksandras Fjodorovnas vecākā meita.

Olgai bija trīs jaunākās māsas — Tatjana, Marija un Anastasija Romanova —, kā arī jaunāks brālis Aleksejs Romanovs. Pirmā pasaules kara laikā darbojās kā žēlsirdības māsa. 1918. gada 17. jūlijā boļševiki nogalināja viņu un viņas ģimeni.


Berta Rūmniece

Berta Rūmniece (dzimusi Mihelsone , mirusi ) bija latviešu aktrise. Tiek uzskatīta par izcilu mātes lomas attēlotāju.


Panamas universitāte

Panamas universitāte () ir viena no augstākās izglītības iestādēm Panamā.

Universitāte tika atklāta 1935. gada 7. oktobrī. Mūsdienās tās 19 fakultātēs var apgūt profesijas, kas ir saistītas ar pedagoģisko, ekonomisko, dabaszinātņu, farmācijas, inženierijas un tiesību zinātnēm. Panamas universitāti finansē valsts, izglītības ieguve ir bezmaksas. Kopumā tajā ik gadus mācās ap 70 tūkstošiem studentu. Universitātes fakultātes atrodas vairākās Panamas provinces pilsētās.


Bugi

Bugi (pašnosaukums: To Ugi) ir viena no Indonēzijas tautām. Kompakti apdzīvo Sulavesi salas dienvidrietumus, Dienvidsulavesi provinces daudzskaitlīgākā tauta. Runā bugu valodā, kurai kopš 14. gadsimta ir sava rakstība un plaša literatūra. Lielākā daļa bugu nodarbojas ar lauksaimniecību. Tautas nosaukums «bugi» ir malajiešu eksoetnonīms, pašnosaukums To Ugi nozīmē 'Ugi (pirmais bugu Činas karalistes valdnieks) cilvēki'.

Bugu priekšteči ieceļojuši Sulavesi 2. gadu tūkstoša pirms mūsu ēras vidū no Taivānas vai Ķīnas dienvidiem. To sākotnējais apdzīvotības areāls ir ap Tempes un Sidenrena ezeriem salas dienvidaustrumos.


Teitoburgas meža kauja

Teitoburgas meža kauja () bija kauja starp Vāra vadīto romiešu un Arminija ģermāņu karaspēku 9. gada septembrī Teitoburgas mežā, kas beidzās ar romiešu sakāvi.

Mūsu ēras sākumā romiešu karavadonis Vārs ar saviem brāļiem veiksmīgas kampaņas rezultātā bija iekarojis ģermāņu apdzīvotās teritorijas starp Donavu un Reinu, kā arī ietiecies ģermāņu zemēs Reinas labajā krastā līdz pat Elbai. Romieši 6. gadā iekarotās teritorijas pasludināja par provinci, ieceļot Vāru par tās pārvaldnieku.

9. gada septembrī romiešu karaspēks — trīs leģioni, trīs kavalērijas vienības un sešas kājnieku kohortas, kam līdzi bija arī karavīru ģimenes un pajūgi ar iedzīvi (12 000 — 27 000 cilvēku), Vāra vadībā izvirzījās no mūsdienu Ziemeļreinas-Vestfālenes rietumdaļas uz Maincu, lai novietotos ziemas nometnē. Ceļā viņus pārsteidza herusku dižciltīgais, kurš par dienestu bija ieguvis romiešu pilsonību un kavalērijas komandiera amatu, Arminijs, paziņojot, ka vairākas ģermāņu ciltis romiešu ceļā ir sacēlušās. Vārs ar savu karaspēku devās Arminija norādītajā virzienā.

Arminijs ar saviem karavīriem iepalika no Vāra karaspēka, apkaujot atpalikušās romiešu vienības. Izšķirošie notikumi norisinājās, kad romieši iegāja Teitoburgas mežā — kalnainā apvidū ar bieziem mežiem Vēzeres kreisā krasta vidusdaļā, kam rudenī raksturīga bieza migla. Trīs dienas, kuru laikā norisinājās kauja, pavadīja spēcīgas lietavas un vējš. Romiešu pajūgi iestiga dubļos, savukārt samirkušie ieroči un bruņas zaudēja savu efektivitāti, iepretīm ģermāņiem, kuru priekšrocība šajā apvidū bija vieglais bruņojums, kas nodrošināja lielāku mobilitāti. Vienlaikus apvidus nebija labvēlīgs aizsardzības būvju celtniecībai.

Sākotnēji mežā heruski un to sabiedrotie Arminija vadībā uzbruka no slēpņiem. Kaujas trešajā dienā, kad romieši nonāca vietā, kur vairs nebija iespējams turēt kaujas ierindu, ģermāņi, sagaidījuši papildspēkus, devās izšķirošajā uzbrukumā. Redzot, ka kauja ir zaudēta, Vārs un viņa tuvākie līdzgaitnieki izdarīja pašnāvību, pēc kā viņa karavīri beidza pretošanos. Tikai neliela daļa romiešu nokļuva gūstā, pārējie tika izkauti.


Aleksandra Fjodorovna (Nikolaja II sieva)

Imperatore Aleksandra Fjodorovna (; dzimusi Viktorija Aliksa Helēna Luīze Beatrise fon Hesene un bei Reina () , mirusi ) bija pēdējā Krievijas Impērijas ķeizara Nikolaja II sieva. Kopā ar ģimeni nogalināta 1918. gada 17. jūlijā.


Governors Awards

Governors Awards ir ikgadēja balvu pasniegšanas ceremonija, ko rīko Kino mākslas un zinātnes akadēmija un kas notiek Holivudas un Hailendas centra lielajā zālē. Šajā ceremonijā tiek pasniegtas trīs balvas: Kinoakadēmijas goda balva, Džīna Heršolta humanitārā balva un Ērvinga Tālberga memoriālā balva. Pirmā Governors Awards balvu pasniegšanas ceremonija notika . Pirms tam šīs trīs balvas pasniedza Amerikas Kinoakadēmijas balvas pasniegšanas ceremonijā, pēc atsevišķās ceremonijas izveides, "Oskara" ceremonijas laikā tikai piemin šo balvu ieguvējus.


Bugu valoda

Bugu valoda ir Austronēziešu saimes valoda, kurā runā ap 5 miljoni bugu Indonēzijas Sulavesi salas dienvidrietumos. Rakstība kopš 15. gadsimta lontaras alfabētā, kopš 20. gadsimta to izspiež latīņu alfabēts. Plaša un bagātīga literatūra; ievērojamākais darbs ir episkā poēma La Galigo.


Automaģistrāle S8 (Polija)

Automaģistrāle S8 Vroclava—Bjalistoka ir zemākās klases automaģistrāle Polijā. Automaģistrāle sastāv no vairākiem posmiem, un tās garums pēc pilnas pabeigšanas būs 565,9 kilometri. S8 atrodas Lejassilēzijas, Lielpolijas, Lodzas, Mazovijas un Podlases vojevodistēs. Autoceļš pilnā garumā ietilpst Eiropas autoceļa E67 maršrutā, un posmā no Varšavas līdz Ostrova Mazoveckai ietilpst arī tā dēvētā Via Baltica maršrutā. Šobrīd pabeigti 402,65 kilometri no autoceļa, taču līdz 2016. gadam plānots izbūvēt vēl 35,29 kilometrus no paredzētā S8 maršruta.

Sākotnēji tika plānots S8 būvēt līdz pat Lietuvas robežai, pie Budzisko, taču 2009. gada 24. augusta tik izlemts neizbūvēt S8 pēc Bjalistokas. Tā vietā tika izlemts izbūvēt jaunu automaģistrāli S61, kura sākās Otrovā Mazoveckā.


Bukavu

Bukavu ir pilsēta Kongo Demokrātiskajā Republikā, Dienvidkivu provinces centrs. Izvietojusies valsts austrumdaļā Kivu ezera dienvidu krastā.


Osvalds Štrauss

Osvalds Štrauss ( — ) bija latviešu horeogrāfs un pedagogs. Bijis vairāku Skolēnu un Vispārējo Deju svētku virsvadītājs un goda virsvadītājs. Ilggadējs Bulduru dārzkopības vidusskolas skolotājs.

Mācījies Kalnciema pamatskolā, Valsts Bulduru dārzkopības-biškopības skolā, Bulduru dārzkopības tehnikumā, kā arī Latvijas Lauksaimniecības akadēmijā, iegūstot agronoma specialitāti. Vairāk nekā 50 gadus strādājis Bulduru dārzkopības vidusskolā, pasniedzis biškopību un mērniecību. Vairāk nekā 10 gadus bijis direktora vietnieks.

XIV Vispārējos latviešu Dziesmu un Deju svētkos (1965. gadā) bija virsvadītāja asistents. Pirmoreiz virsvadītāja amatā bija XV Dziesmu un Deju svētkos 1970. gadā. 1967. gadā izveidoja savu pirmo deju — "Rotaļnieks". Kopā izveidojis vairāk nekā 20 dejas.


Kajs Sīgbāns

Kajs Manne Bērje Sīgbāns (, dzimis , miris ) bija zviedru fiziķis. 1981. gadā saņēmis Nobela prēmiju fizikā par ieguldījumu augstas izšķirtspējas elektronu spektroskopijas attīstībā.


Buloņa-Bijankūra

Buloņa-Bijankūra (, bieži vien sarunvalodā vienkārši — Buloņa, līdz 1924. gadam — Buloņa pie Sēnas () ir pilsēta Francijas vidienē Ildefransas reģiona Odesēnas departamentā, viena no Parīzes dienvidrietumu piepilsētām Sēnas upes ielokā. Atrodas 8 kilometrus no Parīzes centra. Ziemeļos no pilsētas atrodas Buloņas mežs.

Pilsētas vidējie mājsaimniecību ienākumi 2013. gadā bija 47 592 €, kas ir gandrīz divas reizes vairāk nekā Francijas vidējie ienākumi (25 548 €). Buloņa-Bijankūra ir viena no bagātākajām Francijas pilsētām. Buloņa-Bijankūra ir visvairāk apdzīvotā Parīzes priekšpilsēta un viena no blīvāk apdzīvotajām pašvaldībām Eiropā. Bijušais rūpniecības rajons ir veiksmīgi pārveidots par biznesa kvartālu un tagad tajā atrodas vairāku lielo komunikāciju uzņēmumu galvenās mītnes. Mūsdienās nozīmīgs rūpniecības centrs (autobūve, aviobūve u.c.).


Kauja

Kauja ir ievērojamas intensitātes divu vai vairāku karojošo pušu karaspēka vienību sadursme, lai realizētu būtiskus operatīvos vai stratēģiskos mērķus konkrētā bruņotā konflikta ietvaros.

Līdz 20. gadsimtam lielākoties kara liktenis tika izšķirts ģenerālkaujās, kurām bija raksturīga praktiski visa karaspēka koncentrēšana izšķirošajām kaujām, kaujasdarbība parasti notika ierobežotā teritorijā un salīdzinoši īsā laika posmā — dienās, nedēļās.

Līdz ar masveida armiju rašanos kaujas sāka norisināties plašās karadarbības frontēs kā izvērstas militārās operācijas. Tāpat šo terminu mūsdienās sāka attiecināt arī uz vienlaicīgām, ilgstošām un nepārtrauktām lielu karaspēku grupējumu kaujām, realizējot stratēģiskos mērķus — šādos gadījumos kauja var ietvert sevī atsevišķas kaujas, kuru mērķis ir realizēt kopējo stratēģiskās kaujas mērķi.

Kopumā termins nošķir konkrēto sadursmi no lielākas intensitātes un nozīmes bruņotas sadursmes apzīmējumiem, piemēram, kara, kampaņas, kā arī mazāk būtiskām sadursmēm — cīņas, sadursmes, incidenta u.tml., tomēr reizē būtiska nozīme ir konfliktā iesaistīto karaspēka lielumam, proti, par kaujām nereti sauc arī mazāk nozīmīgas sadursmes.

Kaujas var notikt uz sauszemes, gaisā un jūrā. Lielākoties kauja tiek saukta atbilstoši vietas nosaukumam, kur tās norisinās.


Milzu upjucirslis

Milzu upjucirslis, arī lielais ūdrtenreks (Potomogale velox) ir tenreku dzimtas zīdītājs, kas sastopams Āfrikas centrālajā daļā. Vienīgais ģints pārstāvis. Neraugoties uz nosaukumu, upjucirslis nepieder ciršļveidīgo kārtai.


Allidiostomatinae

Allidiostomatinae ir vaboļu apakšdzimta no skarabeju dzimtas. Tai pieder 10 sugas no 2 ģintīm. Vaboles sastopamas Dienvidamerikā.


Džozefs Farnems

Džozefs Vaits Farnems (, dzimis , miris ) bija amerikāņu dramaturgs, mēmo filmu kinoscenārists un montāžists. Viņš bija viens no Kino mākslas un zinātnes akadēmijas dibinātājiem.

Farnems kino jomā nokļuva caur saviem teātra paziņām Gustavu un Danielu Fromanu, kam piederēja studija The Frohman Amusement Corp.. Filma The Big Parade iespējams ir zināmākā viņa adaptētā luga. 1929. gadā Džozefs Farnems ieguva 1. Kinoakadēmijas balvu nominācijā "Labākie titri mēmai filmai" par darbiem filmās Fair Co-Ed, Laugh, Clown, Laugh un Telling the World. Tā kā šī bija vienīgā Amerikas Kinoakadēmijas balvas ceremonija, kur tika pasniegta balva šajā nominācijā, Farnems ir vienīgais, kurš saņēmis šo balvu.

Džozefs Farnems ir pirmais no visiem Kinoakadēmijas balvas laureātiem, kurš nomira. Viņš mira no sirdstriekas Losandželosā, Kalifornijā. Apbedīts Forestlaunas memoriālā parka kapos Glendeilā.


Elektrostatika

Elektrostatika ir fizikas nozare, kas pēta mierā esošu elektrisko lādiņu mijiedarbību, kas notiek ar elektriskā lauka starpniecību. Nozares pamatā ir Kulona likums, kas apraksta šo lādiņu mijiedarbību. No Kulona likuma arī izriet Gausa teorēma.

Ir novērojamas dažādas elektrostatiskās parādības, piemēram, matu elektrizācija, kad gar tiem tiek berzēts piepūsts balons, sprakšķu dzirdēšana sintētiska apģērba novilkšanas procesā. Elektrostatiskās parādības tiek izmantotas arī tehnoloģijā. Lāzerprinteru un kopētāju darbības principā ir negatīvi lādētajam papīram pielīpošās pozitīvi lādētās krāsvielu daļiņas.


Rīgas Tehniskās universitātes struktūrvienības

RTU ir zinātnisko institūciju reģistrā reģistrēta zinātniskā institūcija. Izglītības un zinātnes ministrijas Zinātniskās institūcijas reģistrācijas apliecība Nr. 172039, izdota 2006. gada 17. janvārī.


Eži

Eži, ežu apakšdzimta (Erinaceinae) ir viena no divām ežu dzimtas (Erinaceidae) apakšdzimtām, kas apvieno 16 mūsdienās dzīvojošas sugas un kas tiek iedalītas 5 ģintīs. Ežu sugas mājo Eiropā, Āzijā (Tuvajos Austrumos un Centrālāzijā) un Āfrikā, kā arī Jaunzēlandē, kur tās nokļuvušas introdukcijas rezultātā. Eži nedzīvo Amerikas kontinentos, Dienvidaustrumāzijā, Austrālijā un Madagaskarā. Tuvākie radinieki ir ciršļeži, kuri veido otru ežu dzimtas apakšdzimtu. Ežiem un ciršļežiem ir kopēji aizvēsturiskie priekšteči ar ciršļiem. Pēdējo 15 miljonu gadu laikā eži tikpat kā nav mainījušies. Līdzīgi kā daudzi citi senākie zīdītāji arī eži piemērojušies nakts dzīvei.

Tā kā visām ežu sugām ir adatains kažociņš, tās ārēji atgādina dzeloņcūkas un ehidnas, lai gan savstarpēji šie dzīvnieki nav radniecīgi. Senāk eži bijuši gaļas avots vairākām tautām, piemēram, Senajā Ēģiptē. Eiropā tos izmantoja pārtikā vēl viduslaikos.


Eirāzijas eži

Eirāzijas eži, Eirāzijas ežu ģints (Erinaceus) ir ežu dzimtas (Erinaceidae) ģints, kas apvieno 4 mūsdienās dzīvojošas sugas. Eirāzijas eži atkarībā no sugas izplatīti Eiropā, Āzijas rietumdaļā, Sibīrijā, Ķīnas ziemeļos un Korejā. Brūnkrūtainais ezis ir ievests un introducēts arī Jaunzēlandē.


Mazās zvīņastlidvāveres

Mazās zvīņastlidvāveres (Idiurus) ir zvīņastlidvāveru dzimtas (Anomaluridae) ģints, kurai pieder divas sugas. Sastopamas Centrālāfrikas tropu mežos.

Dzīvnieka angliskais nosaukums tulkojas kā "lidojošā pundurpele", tomēr šie grauzēju kārtas pārstāvji nepieder ne peļu, ne vāveru dzimtai.


Brūnkrūtainais ezis

Brūnkrūtainais ezis, brūnkrūšu ezis, arī Eiropas ezis jeb parastais ezis (Erinaceus europaeus) ir ežu dzimtas (Erinaceidae) suga, kas pieder pie Eirāzijas ežu ģints. Brūnkrūtainais ezis ir endēma Eiropas suga, kas plaši izplatīta Rietumeiropā un Ziemeļeiropā, sākot ar Pireneju pussalu dienvidrietumos un beidzot ar Skandināviju un Krievijas ziemeļrietumiem izplatības areāla ziemeļaustrumos. Brūnkrūtainais ezis mājo arī Baltijas ziemeļos, bet nav sastopams lielā daļā Centrāleiropas un Austrumeiropas valstu. Šī ir vienīgā ežu suga, kas 19. gadsimtā ir tikusi introducēta Jaunzēlandē. To var bieži novērot apdzīvoto vietu tuvumā. Senajā Romā tos audzēja kā gaļas dzīvniekus, kā arī, lai iegūtu ādu. Tomēr lietot ezi pārtikā ir bīstami, jo eži ir dažādu slimību pārnēsātāji.

Kādreiz visas Eirāzijas ežu ģints sugas tika klasificētas kā viena suga — Eiropas ezis. Sistemātika mainījās 1990. gados, kad tika veikti padziļināti morfoloģiskie un ģenētiskie pētījumi.


Inferno

"Inferno" () ir ASV rakstnieka Dena Brauna romāns, kas sarakstīts kā ceturtais romāns sērijā par Roberta Lengdona piedzīvojumiem. Darbība notiek pēc notikumiem, kas aprakstīti romānos "Eņģeļi un dēmoni", "Da Vinči kods" un "Zudušais simbols". Romāna nosaukums un tajā attēlotie notikumi saistās ar Dantes "Dievišķās komēdijas" pirmo daļu "Inferno" ().


Konors Makdeivids

Konors Makdeivids (; dzimis ) ir kanādiešu hokejists, centra uzbrucējs. Pašlaik (2023) Makdeivids spēlē Nacionālās hokeja līgas klubā Edmontonas "Oilers", pilda tās kapteiņa funkcijas.


Džeks Aihels

Džeks Aihels (; dzimis ) ir amerikāņu hokejists, centra uzbrucējs. Pašlaik (2023) Aihels spēlē Nacionālās hokeja līgas kluba Vegasas "Golden Knights" sastāvā.


Ēri "Otters"

Ēri "Otters" () ir hokeja komanda, kas ir bāzēta Ēri, ASV, un spēlē Ontārio hokeja līgā. Komanda dibināta 1996. gadā. 2002. un 2017. gadā komanda kļuvusi par līgas čempioni.

Komandas rindās savus junioru gadus aizvadījusi virkne vēlāko NHL spēlētāju, kuru starpā ir tādi spēlētāji kā Breds Boiss, Raiens O'Rīlijs, Džordans Nolans, Stīvs Montadors. Pēdējos gados "Otters" sastāvā spēlējuši arī Andrē Burakovskis, Oskars Dansks, Konors Makdeivids.

No komandas izveides 1996. gadā līdz 2000. gadam tajā spēlējis latviešu aizsargs Arvīds Reķis.


Džona Rosa Robertsona kauss

Džona Rosa Robertsona kauss ir hokeja apbalvojums, kuru pasniedz katras sezonas Ontārio hokeja līgas čempionvienībai. Kauss pirmo reizi tika pasniegts 1919. gadā. Tas nosaukts par godu Džonam Rosam Robertsonam, kurš no 1899. līdz 1905. gadam bija Ontārio hokeja asociācijas prezidents.


Gvelfas "Storm"

Gvelfas "Storm" () ir hokeja komanda, kas ir bāzēta Gvelfā, Kanādā, un spēlē Ontārio hokeja līgā. Komanda dibināta 1991. gadā. 1998., 2004. un 2014. gadā "Storm" kļuvusi par līgas čempioni.

Komandas rindās savus junioru gadus aizvadījusi virkne vēlāko NHL spēlētāju, kuru starpā ir tādi spēlētāji kā Dens Klutjē, Menijs Malhotra, Kreigs Andersons, Dastins Brauns, Raiens Kalahens, Drū Dautijs, Tods Bertuci. Pēdējos gados "Otters" sastāvā spēlējuši arī Rihards Pāniks, Robijs Fabri.

1995.—96. gada sezonu "Storm" rindās aizvadīja latviešu uzbrucējs Herberts Vasiļjevs, savukārt 2006.—07. gada sezonā vairākas spēles komandas rindās aizvadīja Artūrs Ozoliņš.


Darela savvaļas dzīvnieku aizsardzības trests

Darela savvaļas dzīvnieku aizsardzības trests (Durrell Wildlife Conservation Trust) ir starptautiska dabas aizsardzības organizācija, kuras mērķis ir savvaļā dzīvojošo sugu un pasugu aizsardzība un saglabāšana. 1963. gadā ar nosaukumu Džērsijas savvaļas dzīvnieku aizsardzības trests dibināja Džeralds Darels. Tika pārdēvēts 1999. gada 26. martā. Atrodas Džērsijas salā senas muižas teritorijā, kur 1959. gadā Darels izveidoja Džersijas zooloģisko dārzu.

Trests gadu garumā ir ņēmis dalību aptuveni 50 aizsardzības programmās 18 dažādās valstīs.


Perma-36

Perma-36 () bija neoficiāls nosaukums Gulaga soda nometnei pie Kučino ciema, 100 km uz ziemeļaustrumiem no Permas Krievijā, kura zināma arī pēc nosaukuma saīsinājuma ITK-36 (). Izveidota 1946. gadā, tā darbojās līdz pat 1987. gada decembrim, kad tā tika slēgta. Taču, atšķirībā no citām Gulaga nometnēm, tā netika iznīcināta un 1994. gadā, pēc Krievijas cilvēktiesību aizstāvības organizācijas Memorial inicinatīvas, tās vietā tika izveidots politisko represiju vēstures memoriālais muzejs «Perma-36» ().


Joe Louis Arena

Joe Louis Arena ir ledus halle Detroitā, ASV. Jau kopš halles atklāšanas 1979. gadā tā ir Nacionālās hokeja līgas kluba Detroitas "Red Wings" mājvieta. Halle nosaukta par godu Detroitā dzimušajam bokserim Džo Lūisam. Halle pieder Detroitas pilsētai.

Pašlaik pilsētā plānota jaunas hokeja halles būvniecība. Plānots, ka līdz 2017. gadam tā kļūs par Detroitas "Red Wings" jauno mājvietu, savukārt Joe Louis Arena tiks nojaukta.


Buru valoda

Buru valoda (Bura-Pabir) ir afroaziātu valodu saimes Čadas atzara valoda. Tajā galvenokārt runā Nigērijas ziemeļaustrumos un Kamerūnas ziemeļos dzīvojošie buri. Valodas pratēju skaits tiek lēsts no 250 000 līdz 2 miljoniem. Rakstība kopš 2005. gada latīņu alfabētā, lasīt un rakstītprasme ap 3%. Valodai vairāki dialekti.


Burganbresa

Burganbresa (, ) ir pilsēta Francijas austrumdaļā Ronas-Alpu reģionā, Ēnas departamenta administratīvais centrs. Pilsēta izvietojusies Juras kalnu rietumu pakājē Saonas pietekas Risūzas krasta 70 km no reģiona centra Lionas. Bijusī Bresas provinces centrs.


Vēstures piemineklis

Vēstures piemineklis ir teritorija, vieta, ēka, būve, priekšmets, kas saistīts ar kādu nozīmīgu, ievērojamu vēsturisku notikumu vai personu. Šiem pieminekļiem ir zinātniska, kultūrvēsturiska un izglītojoša nozīme. Pieder pie kultūras pieminekļiem.

Latvijā valsts aizsardzībā atrodas vairāk nekā 100 vēstures pieminekļi, starp kuriem ir dažādu kultūras un sabiedrisko darbinieku dzimšanas, dzīves vietas, dažādu skolu ēkas, robežzīmes u.c.


Sēlijas novadu apvienība

Sēlijas novadu apvienība ir brīvprātīga Latvijas pašvaldību apvienība, kas tika dibināta 2012. gada 14. decembrī kopīgu mērķu un uzdevumu sasniegšanai. Tā darbojas kā Latvijas Pašvaldību savienības struktūrvienība.


Cilts

Cilts ir etniska vienība un sabiedrības organizācijas forma senatnē; lielāka par grupu. Ciltī tās locekļu skaits parasti nepārsniedza dažus tūkstošus. Cilti raksturo sava valoda (vai dialekts), nosaukums, teritorija, paražas. Pārsvarā visām ciltīm ir bijusi sava dzīvesvieta, tomēr pastāvēja arī klejotājciltis. Ciltī varēja būt savs varas centrs.

Eiropā ciltis sāka veidoties ar 4500. gadu p.m.ē. Donavas ielejā, Latvijas teritorijā neolītā ciltis varēja veidoties no vairākām dzimtas kopienām.


PSKP CK ģenerālsekretāru uzskaitījums

Šajā uzskaitījumā apkopoti Padomju Savienības komunistiskās partijas Centrālās komitejas ģenerālsekretāri (PSKP CK ģenerālsekretārs; ) bija vadošais amats Padomju Savienības komunistiskajā partijā. Ar atsevišķiem izņēmumiem Centrālās komitejas ģenerālsekretārs bija arī Padomju Savienības vadītājs.


Orhestra

Orhestra () ir īpašs laukums Senās Grieķijas un Romas teātrī, uz kura atradās koris un aktieri. Tāda pati izcelsme ir mūsdienu vārdam 'orķestris'.


Kauņas dažādu tautu kultūras centrs

Kauņas dažādu tautu kultūras centrs ir kultūras un izglītības iestāde, kuras darbība palīdz saglabāt mazākumtautību kultūras identitāti un veicina pozitīvu mazākumtautību integrāciju Lietuvas sabiedrībā. Iestāde attīsta starpkultūru un nacionālās tolerances vērtības, piedalās pilsoniskas sabiedrības radīšanā.


Maskarēnu žņaudzējčūskas

Maskarēnu žņaudzējčūskas, Maskarēnu žņaudzējčūsku dzimta (Bolyeriidae), arī stuburkāju dzimta jeb bolieriju dzimta pieder čūsku apakškārtai, kas endēma Maurīcijai. Tā ir neliela dzimta, kuru pārstāv divas monotipiskas ģintis.

Bolyeria ģints suga nav redzēta kopš 1975. gada un tiek uzskatīta par izmirušu, tomēr joprojām turpinās tās meklējumi.


PSKP Centrālā komiteja

Padomju Savienības Komunistiskās partijas Centrālā komiteja (PSKP CK; ) bija augstākais Padomju Savienības Komunistiskās partijas varas orgāns starp partijas kongresiem.

Vladimira Ļeņina vadības laikā Centrālā komiteja bija vadošais orgāns partijā, 1919. gadā tika izveidots Politbirojs, kas nesa atbildību Centrālās komitejas priekšā. Pēc Ļeņina nāves varu partijā pārņēma Josifs Staļins, kura laikā Centrālu komiteju aizēnoja Politbirojs.

Staļina nāves brīdī 1953. gadā Centrālā komiteja kļuva par vairāk simbolisku varas orgānu, tā bija atbildīga Politbirojam. Tad tā ar laiku kļuva par vadošo orgānu valstī līdz Leonīda Brežņeva vadīšanas laikam, pēc tam atkal tās varas līmenis samzinājās.


Aphodiinae

Aphodiinae ir vaboļu apakšdzimta no skarabeju dzimtas. Tajā ietilpst vairāk nekā 3200 sugu no 280 ģintīm. Sastopamas visā pasaulē. Tās sasniedz vidēji 8 mm garumu, viņu ķermeņu izskats un tā forma ir dažāda. Tās sadzīvē sauc par "mēslvabolēm", jo sastopamas mēslos.


Alfrēds Karrs

Alfrēds Viktors Karrs (; dzimis 1886. gada 18. aprīlī Saratovā, miris 1949. gada 15. maijā) bija angļu izcelsmes funkcionālisma stila arhitekts, būvinženieris un mākslinieks.

Darbojās Rīgā starp pasaules kariem kopā ar arhitektu Kurtu Bētgi arhitektu birojā A. Karr & K. Betge.

Pēc Otrā pasaules kara dzīvoja bēgļu nometnē Vācijā, kur miris 1949. gadā.


Malaizijas kosmonautika

Malaizijas kosmonautika ir Malaizijas valsts un privātā sektora aktivitātes kosmosa jomā. Kopš 1996. gada, kad palaists pirmais pavadonis MEASAT-1, Malaizijas organizācijas ir palaidušas astoņus kosmiskos aparātus. Kosmosā 2007. gadā ir pabijis Malaizijas pirmais kosmonauts Šeihs Muszafars Šukors.


Lapampas province

Lapampas province () ir viena no Argentīnas 23 provincēm valsts centrālajā daļā. Robežojas ar Buenosairesas provinci austrumos, ar Rionegro provinci dienvidos, ar Neukenas provinci un ar Mendosas provinci rietumos, ar Sanluisa provinci un ar Kordovas provinci ziemeļos. Lielākā pilsēta un administratīvais centrs ir Santarosa. Lapampas provinces kopējā platība ir 143 440 km², pēc 2010. gada datiem provincē dzīvo 318 951 iedzīvotāji. Tā ir astotā lielākā province Argentīnā pēc platības un divdesmit otrā pēc iedzīvotāju skaita. Province ir sīkāk sadalīta divdesmit divos departamentos.


Larjohas province

Larjohas province () ir viena no Argentīnas 23 provincēm valsts ziemeļrietumu daļā. Robežojas ar Katamarkas provinci ziemeļos, ar Kordovas provinci austrumos, ar Sanluisas provinci dienvidos, ar Sanhuanas provinci un ar Čīli rietumos. Lielākā pilsēta un administratīvais centrs ir Larjoha. Larjohas provinces kopējā platība ir 89 680 km², pēc 2010. gada datiem provincē dzīvo 333 642 iedzīvotāji. Tā ir četrpadsmitā lielākā province Argentīnā pēc platības un divdesmit pirmā pēc iedzīvotāju skaita. Province ir sīkāk sadalīta astoņpadsmit departamentos.


Mendosas province

Mendosas province () ir viena no Argentīnas 23 provincēm valsts rietumu daļā. Robežojas ar Sanhuanas provinci ziemeļos, ar Sanluisa provinci un Lapampas provinci austrumos, ar Neukenas provinci ziemeļos un ar Čīli austrumos. Lielākā pilsēta un administratīvais centrs ir Mendosa. Mendosas provinces kopējā platība ir 148 827 km², pēc 2010. gada datiem provincē dzīvo 1 738 929 iedzīvotāji. Tā ir septītā lielākā province Argentīnā pēc platības un ceturtā pēc iedzīvotāju skaita. Province ir sīkāk sadalīta astoņpadsmit departamentos.


Neukenas province

Neukenas province () ir viena no Argentīnas 23 provincēm valsts dienvidrietumu daļā. Robežojas ar Mendosas provinci ziemeļos, ar Rionegro provinci un ar Lapampas provinci austrumos un ar Čīli rietumos. Lielākā pilsēta un administratīvais centrs ir Neukena. Neukenas provinces kopējā platība ir 143 440 km², pēc 2010. gada datiem provincē dzīvo 318 951 iedzīvotājs. Tā ir trīspadsmitā lielākā province Argentīnā pēc platības un sešpadsmitā pēc iedzīvotāju skaita. Province ir sīkāk sadalīta sešpadsmit departamentos.


Rionegro province

Rionegro province () ir viena no Argentīnas 23 provincēm valsts centrālajā daļā. Robežojas ar Buenosairesas provinci, ar Mendosas provinci un ar Neukenas provinci ziemeļos, ar Čubutas provinci dienvidos un ar Čīli rietumos. Provinci austrumos apskalo Atlantijas okeāns. Lielākā pilsēta un administratīvais centrs ir Vjedma. Rionegro provinces kopējā platība ir 203 013 km², pēc 2010. gada datiem provincē dzīvo 638 645 iedzīvotāji. Tā ir ceturtā lielākā province Argentīnā pēc platības un piecpadsmitā pēc iedzīvotāju skaita. Province ir sīkāk sadalīta trīspadsmit departamentos.


Kurskas kauja

Kurskas kauja, pazīstama arī kā operācija "Citadele" (vācu: Unternehmen Zitadelle), bija ievērojama Otrā pasaules kara kauja 1943. gada jūlijā un augustā starp Trešo reihu un PSRS, kas norisinājās Austrumu frontē, netālu no Kurskas. Tās laikā no 1943. gada 5. līdz 12. jūlijam Vērmahts veica ofensīvu, kas pazīstama kā operācija "Citadele", savukārt no 1943. gada 12. jūlija līdz 23. augustam Sarkanā armija veica pretuzbrukumu — operācijas "Kutuzovs" un "Rumjancevs", gūstot uzvaru kaujā. Šī kauja bija pēdējā reize, kad Vērmahts veica stratēģisku ofensīvu pret Sarkano armiju. Turpmāk iniciatīva šajā frontē piederēja PSRS.

Historiogrāfijā Kurskas kauja ir vairāk pazīstama arī kā lielākā tanku kauja cilvēces vēsturē, kur abu karojošo pušu kopējais tanku apjoms bija mērāms ap 10 000 vienībām.


Dersu Uzala

"Dersu Uzala" (, ) ir 1975. gada PSRS un Japānas piedzīvojumu filma, kuras režisors ir Akira Kurosava. Sižeta pamatā ir krievu ceļotāja Vladimira Arseņjeva uzrakstītās grāmatas "Dersu Uzala" (trīs reizes izdota arī latviski) un "Pa Usūrijas novadu". Filma saņēma zelta balvu 9. Maskavas starptautiskajā filmu festivālā un Amerikas Kinoakadēmijas balvu kā labākā filma svešvalodā 1976. gadā.


Dejo ar zvaigzni! 2

"Dejo ar Zvaigzni! 2" ir televīzijas šova "Dejo ar zvaigzni" otrā sezona. Šis šovs tika pārraidīts televīzijas kanālā TV3 Latvija no 2008. gada 17. februāra. Šo raidījumu vadīja Valters Krauze un Iveta Feldmane.


Belituna

Belituna () ir Indonēzijai piederoša sala Karimatas šaurumā starp Sumatru dienvidrietumos un Kalimantānu ziemeļaustrumos un starp Javas jūru dienvidos un Dienvidķīnas jūru ziemeļos; Gaspara šaurums to atdala no Bankas salas rietumos. Salas reljefs lēzeni paugurains, augstākais punkts ap 500 m vjl.

Ietilpst Bankas-Belitunas provincē, dalās divās reģensijās. Lielākā pilsēta ir Tandžunpandana. Lielākā daļa iedzīvotāju ir malajieši ar ievērojamu bugu, sundu un ķīniešu minoritāti.

Līdz 1812. gadam sala piederēja Palembanas sultānam, kad tā nonāca Lielbritānijas īpašumā, kas to savukārt 1824. gadā nodeva Nīderlandei.

Salā attīstīta kalnrūpniecība, iegūst alvu, mālu, dzelzs rūdu. Attīstīta arī zvejniecība, piparu, kokospalmu un eļļas palmu audzēšana.


Nikolajs Ramms

Nikolajs Ramms (; dzimšanas datums nav zināms, miris ) bija dzejnieks, tulkotājs. Rakstījis garīgas dziesmas, latviešu valodā tulkojis reliģiskus tekstus.

1523. gadā kļuva par pirmo luterāņu mācītāju Rīgas Svētā Jēkaba baznīcā. Viņš ir vecāko tekstu latviešu valodā autors — draudzes vajadzībām ap 1530. gadu iztulkojis dievkalpojumiem nepieciešamos tekstus latviešu valodā.


Nikolauss Cincendorfs

Nikolauss Ludvigs fon Cincendorfs un Potendorfs (; dzimis , miris ) bija vācu reliģisku un sociālu reformu veicējs un Brāļu draudžu (hernhūtiešu) bīskaps un dibinātājs.


Cetoniinae

Cetoniinae ir krāsainu vaboļu apakšdzimta no skarabeju dzimtas. Tajā ietilpst apmēram 4000 sugu, kuras ir izplatītas visdažādākajos bioģeogrāfiskajos reģionos.


Modulis:WPMILHIST Infobox style

retval.main_box_raw = 'width:315px;' .. retval.main_box_raw_auto_width retval.header_bar = 'style="' .. retval.header_raw .. '"' retval.sub_header_bar = 'style="' .. retval.sub_header_raw .. '"' retval.image_box = 'style="' .. retval.image_box_raw .. '"' retval.image_box_plain = 'style="' .. retval.image_box_plain_raw .. '"'

return retval


Modulis:Infobox military conflict

local IMC = {} IMC.__index = IMC

-- This may result in colspans[1] getting set twice, but -- this is no big deal. The second set will be correct. local lastCombatant = 1

for i = 1,self.combatants do if self.args[prefix .. i .. suffix] then colspans[lastCombatant] = i - lastCombatant lastCombatant = i end end

local jointText = self.args[prefix .. (self.combatants + 1) .. suffix]

return setmetatable(obj, IMC) end

return p


Nikaragvas kanāls

Nikaragvas kanāls ir ieplānots kuģošanas kanāls Centrālamerikā, Nikaragvas teritorijā, lai savienotu Kluso okeānu ar Atlantijas okeānam piederīgo Karību jūru. Kanāla garums paredzēts 278 km (no tā 105 km cauri Nikaragvas ezeram).

Ieceres par kanāla būvniecību cauri Nikaragvai, lai savienotu abus okeānus ir jau vismaz kopš 19. gadsimta.

Nikaragvas kanāla būvniecība tika uzsākta 2014. gada nogalē, 100 gadus pēc Panamas kanāla būvniecības. Tas savulaik kļuva par vienu no lielākajiem un sarežģītākajiem būvniecības projektiem, ko jebkad ir veicis cilvēks. Panamas kanālam ir liela nozīme kuģniecības un ekonomikas attīstībā Rietumu puslodē un visā pasaulē. Nikaragvas kanāls plānots kā alternatīva Panamas kanālam.

Nikaragvas kanāla izveidi kritizē vides aizsardzības organizācijas un zinātnieki.


Stēfans Levēns

Šells Stēfans Levēns (, dzimis ) ir zviedru sociāldemokrāts. No 2014. līdz 2021. gadam viņš bija Zviedrijas premjerministrs.


Augu stresa fizioloģija

Augu stresa fizioloģija ir augu fizioloģijas virziens, kas pēta augu atbildes reakcijas uz abiotisko un biotisko faktoru ietekmi. Augu stresa koncepts bieži tiek nepareizi lietots un stresa terminoloģija var būt mulsinoša. Augu stresu parasti definē kā ārvides faktorus, kuri rada nelabvēlīgu ietekmi uz augiem. Lielākajā daļā gadījumu stresu mēra attiecībā pret augu izdzīvošanu, ražu, biomasu vai primārajiem asmilācijas procesiem (CO₂ un minerālvielu uzņemšana), kas korelē ar vispārēju augšanu. Iespējams, ieteicamāk būtu lietot jēdzienu ekofizioloģija un aplūkot auga reakcijas uz ārvides apstākļiem neatkarīgi no to ietekmes veida. Nozīmīgākie augu stresa fizoloģijā aplūkotie faktori ir — temperatūra, pieejamo minerālvielu daudzums, apgaismojums un augēdāji. Stresa faktoru ietekmē augi lielākoties samazina augšanas intensitāti un uzkrāj resursus. Šī atbildes sistēma ir centralizēta un to regulē fitohormoni un tā augā izraisa izmaiņas ūdens un barības vielu balansā.


Borskābe

Borskābe jeb ortoborskābe (H₃BO₃ vai B(OH)₃) ir ļoti vāja neorganiska skābe. Borskābe ir cieta bezkrāsaina viela, tās triklīnie, slāņainie kristāli ir plānu zvīņu veidā, kuras taustot liekas taukainas. Tas saistīts ar borskābes kristālrežģa uzbūvi, kur molekulas saistītas savā starpā ar ūdeņraža saitēm plakanos monomolekulāros slāņos, bet šos slāņus savā starpā saista daudz vājākie starpmolekulārie spēki. Ūdenī šķīst diezgan slikti, bet šķīdība strauji pieaug līdz ar temperatūras paaugstināšanos. Borskābei šķīstot, tiek uzņemts siltums, tādēļ šķīdums atdziest. Borskābes sāļus sauc par borātiem.


700. gads

700. gads bija garais gads, kas sākās ceturtdienā pēc Jūlija kalendāra. Apzīmējums 700. šim gadam tika izmantots jau kopš viduslaikiem, kad Anno Domini kalendāra laikmets kļuva par valdošo metodi, kā Eiropā nosauca gadus.


Seržs Sargsjans

Seržs Sargsjans (, dzimis ) ir armēņu politiskais un militārais darbinieks, bijušais Armēnijas prezidents un bijušais premjerministrs.


Būtijas līcis

Būtijas līcis () vai Itsuaktukviks (, Itsuaqtuqvik) ir jūras līcis Kanādas ziemeļu piekrastē Ziemeļu Ledus okeānā. Izvietojies starp Melvila pussalu un Bafina salu austrumos un kontinenta piekrasti un Būtijas pussalu rietumos. Dienviddaļā atrodas Komiti un Peli līči. Prinča Reģenta šaurums un Lankasteras šaurums Būtijas līci savieno ar Bafina līci ziemeļos, Fjūri un Heklas šaurums — ar Foksa baseinu austrumos, bet Belo šaurums — ar Franklina šaurumu rietumos. Līcī vairākas salas, lielākās no kurām ir Veilsa un Kroņprinča Frederika sala. Līci visu gadu klāj ledus, no tā reizēm atbrīvojas tikai augustā, kad ūdens temperatūra sasilst līdz 1 °C.

Līci 1829. gadā atklāja Džona Rosa neveiksmīgā Ziemeļrietumu jūras ceļa meklēšanas ekspedīcija, kas tur iesala uz četriem gadiem un nosauca ekspedīcijas sponsora, britu džina rūpnieka Feliksa Būta (Felix Booth) vārdā. Līča dienvidu galu 1846.—1847. gadā pētīja Džona Rī ekspedīcija, kas to sasniedza pa sauszemi no dienvidiem.


Dejo ar zvaigzni! 3

"Dejo ar Zvaigzni! 3" ir televīzijas šova "Dejo ar zvaigzni" trešā sezona. Šis šovs tika pārraidīts televīzijas kanālā TV3 no 2010. gada 14. februāra. Šo raidījumu vadīja Valters Krauze un Jana Duļevska.


Argentīnas administratīvais iedalījums

Argentīnas adminstratīvo iedalījumu veido 23 provinces un 1 autonomā pilsēta, kas ir apvienotas 7 reģionos. Administratīvais iedalījums ir veidots saskaņā ar Argentīnas konstitūciju. Pašreizējais administratīvais iedalījums pastāv kopš 1990. gada. Visas provinces sīkāk ir iedalītas 378 departamentos. Pēc platības lielākā province ir Buenosairesas province (307 571 km²), bet mazākā — Tjerra del Fuego province (21 263 km²). Savukārt pēc iedzīvotāju skaita vislielākā province ir Buenosairesas province (15 625 084 iedzīvotāji), bet mazākā — Tjerra del Fuego province (127 205 iedzīvotāji).


Maurīcijas gredzenkakla papagailis

Maurīcijas gredzenkakla papagailis, arī Maurīcijas raibpapagailis (Psittacula echo) ir papagaiļveidīgo suga, kas endēma Maurīcijas salai.

20. gadsimta 80. gados šis gredzenkakla papagailis atradās uz pilnīgas izmiršanas robežas, un to paglāba veiksmīgi īstenotā aizsardzības programma.


Kordovas province (Argentīna)

Kordovas province () ir viena no Argentīnas 23 provincēm valsts ziemeļu daļā. Robežojas ar Santjado del Estero provinci ziemeļos, ar Santafē provinci austrumos, ar Buenosairesas provinci un ar Lapampas provinci dienvidos, ar Sanluisas provinci un ar Larjohas provinci rietumos, un ar Katamarkas provinci ziemeļrietumos. Lielākā pilsēta un administratīvais centrs ir Kordova. Kordovas provinces kopējā platība ir 165 321 km², pēc 2010. gada datiem provincē dzīvo 3 308 876 iedzīvotāji. Tā ir piektā lielākā province Argentīnā pēc platības un otrā pēc iedzīvotāju skaita. Province ir sīkāk sadalīta divdesmit sešos departamentos.


Saltas province

Saltas province () ir viena no Argentīnas 23 provincēm valsts ziemeļrietumu daļā. Robežojas ar Huhujas provinci un ar Bolīviju ziemeļos, ar Paragvaju, ar Formosas provinci un ar Čako provinci austrumos, ar Santjado del Estero provinci, ar Tukumanas provinci un ar Katamarkas provinci dienvidos, ar Čīli rietumos. Lielākā pilsēta un administratīvais centrs ir Salta. Saltas provinces kopējā platība ir 155 488 km², pēc 2010. gada datiem provincē dzīvo 1 214 441 iedzīvotājs. Tā ir sestā lielākā province Argentīnā pēc platības un astotā pēc iedzīvotāju skaita. Province ir sīkāk sadalīta divdesmit trīs departamentos.


Sanhuanas province

Sanhuanas province () ir viena no Argentīnas 23 provincēm valsts rietumu daļā. Robežojas ar Larjohas provinci ziemeļos, ar Sanluisas provinci austrumos, ar Lapampas provinci dienvidaustrumos, ar Mendosas provinci dienvidos un ar Čīli rietumos. Lielākā pilsēta un administratīvais centrs ir Sanhuana. Sanhuanas provinces kopējā platība ir 89 651 km², pēc 2010. gada datiem provincē dzīvo 681 055 iedzīvotāji. Tā ir piecpadsmitā lielākā province Argentīnā pēc platības un trīspadsmitā pēc iedzīvotāju skaita. Province ir sīkāk sadalīta deviņpadsmit departamentos.


Borāti

Borāti ir borskābes sāļi. Par borātiem dēvē arī bororganiskos savienojumus — borskābes esterus, piemēram, borskābes metilesteri sauc par metilborātu.

Ūdenī šķīst galvenokārt tikai sārmu metālu borāti.

Metaborātu sastāvā ir vai nu cikliski (BO₂)₃3− anjoni (KBO₂ vai NaBO₂ kristālos) vai polimēri ķēžveidīgi (BO₂)ₙn− anjoni (Ca(BO₂)₂ un LiBO₂ kristālos). Tie sastāv no plakanām trijstūrveida struktūrvienībām BO₃, kas atbilst bora atomu sp² hibridizācijas stāvoklim. Borātos bora atomi var būt arī sp³ hibridizācijas stāvoklī un veidot tetraedriskas struktūrvienības BO₄ ar četrām σ saitēm. Trīsstūrveida un tetraedriskās struktūrvienības savā starpā var saistīties ļoti dažādos veidos, kas nosaka borātu sastāva lielo daudzveidību.

Bezūdens borātus iegūst, sakausējot borskābi vai bora oksīdu kopā ar metālu oksīdiem.


Tjerra del Fuego (Argentīna)

Tjerras del Fuego, Antarktikas un Dienvidatlantijas salu province () ir viena no Argentīnas 23 provincēm. Tā ir vienīgā no Argentīnas provincēm, kas neatrodas Dienvidamerikas kontinentālajā daļā, bet aizņem Ugunszemes arhipelāga austrumu daļu. Oficiāli provincei tiek pieskaitītas arī Argentīnas pretenzijas Atlantijas okeānā un Antarktikā — Malvinu salas, Dienvidsendviču salas, Dienviddžordžija un Argentīnas Antarktika. Provinci no Dienvidamerikas atdala Magelāna šaurums. Robežojas ar Čīles Magaljanesas reģionu rietumos. Provinci apskalo Atlantijas okeāns. Lielākā pilsēta un administratīvais centrs ir Ušvaja. Tjerras del Fuego provinces kopējā platība ir 21 263 km², pēc 2022. gada datiem provincē dzīvo 190 641 iedzīvotāji. Tā ir otrā mazākā province Argentīnā pēc platības un arī pēc iedzīvotāju skaita. Province ir sīkāk sadalīta četros departamentos.


Santakrusas province

Santakrusas province () ir viena no Argentīnas 23 provincēm valsts dienvidu daļā. Robežojas ar Čubutas provinci ziemeļos un ar Čīli dienvidos un rietumos. Provinci austrumos apskalo Atlantijas okeāns. Lielākā pilsēta un administratīvais centrs ir Riogaljegosa. Santakrusas provinces kopējā platība ir 243 943 km², pēc 2010. gada datiem provincē dzīvo 273 964 iedzīvotāji. Tā ir otrā lielākā province Argentīnā pēc platības un divdesmit otrā pēc iedzīvotāju skaita. Province ir sīkāk sadalīta septiņos departamentos.


Missouri (līnijkuģis)

USS Missouri (BB-63) ir ASV Jūras kara flotes "Aiovas" klases līnijkuģis, trešais ASV Jūras kara flotes kuģis, kas nosaukts ASV štata Misūri vārdā. Uz kuģa, kas tobrīd atradās Tokijas līcī, Japāna parakstīja kapitulācijas aktu, ar ko tika izbeigts Otrais pasaules karš.

Kuģis tika pasūtīts , ūdenī nolaists tika . Kuģis tika izmantots vairākās Otrā pasaules kara kaujās Klusajā okeānā, vēl tika izmantots Korejas karā no 1950. līdz 1953. gadam. 1955. gadā veica savu pēdējo iziešanu jūrā pirms nokļūšanas ASV Jūras kara flotes rezerves flošu sarakstā. 1984. gadā kuģis tika modernizēts un izmantots 1991. gada Līča kara operācijā "Tuksneša vētra". 1992. gada martā pēdējo reizi izgāja jūrā.

1998. gadā kuģis tika ziedots USS Missouri memoriālajai asociācijai, kļuva par muzeja kuģi Pērlhārborā, Havaju salās, ASV.


Sasolīns

Sasolīns (arī sasolīts) ir borātu grupas minerāls — borskābes minerālā forma. Tas veidojas vulkāniskajās fumarolās un karstajos avotos.

Sasolīns pirmo reizi tika aprakstīts 1800. gadā, un tika nosaukts pēc atrašanas vietas Sasso Pisano, Castelnuovo Val di Cecina Pizas provincē, Toskānā, Itālijā. Minerālu var atrast lagūnās visā Toskānā un Sasso. Parasti sasolīns ir baltā līdz pelēkā krāsā; var būt dzeltens no sēra piemaisījumiem vai brūns no dzelzs oksīdiem.


Jaspers fon Minsters

Jaspers fon Minsters (, dzimšanas gads nezināms, miris 1577. gadā) jeb Kaspars Minsters () bija Alūksnes komturs (1540–1551) un Livonijas ordeņa landmaršals (1551–1556). Kā landmaršals Minsters nostājās pret mestru Gālenu un Daugavpils komturu Firstenbergu, jo vēlējās izveidot pret Krievijas caru Jāni Briesmīgo vērstu aliansi kopā ar Polijass un Lietuvas dižkunigaitijas valdnieku Sigismundu II Augustu.


Galotne (valodniecība)

Galotne jeb fleksija (no — 'liekšana, liekums') valodniecībā ir morfēma. Atrodas vārda beigās aiz piedēkļiem un saknes, tā mainās, lokot vārdu.

Pastāv lokāmi (vārdi, kam galotnes lokot mainās) un nelokāmi vārdi (vārdi, kam nav galotnes). Vārdam var pastāvēt arī dažādas formas, kam nav galotnes, piemēram, lietvārds vokatīvā mās!, darbības vārds trešajā personā peld. Īpašības vārdiem pastāv noteiktā un nenoteiktā galotne.


Marija Fjodorovna (Pāvila I sieva)

Marija Fjodorovna (, līdz laulībām Virtembergas Sofija Doroteja (); dzimusi , mirusi ) bija Krievijas imperatore konsorte no 1796. gada līdz vīra, imperatora Pāvila I nāvei atentātā 1801. gadā. Krievijas imperatoru Aleksandra I un Nikolaja I māte.

Dzimusi Štetīnē Virtembergas hercoga ģimenē. Tika saderināta ar Hesenes grāfu Ludvigu I, tomēr pēc Krievijas troņmantinieka Pāvila I pirmās sievas nāves saderināšanās tika atcelta, un 1776. gada 26. septembrī Sanktpēterburgā notika pāra kāzas.

Marijai Fjodorovnai izveidojās sarežģītas attiecības ar savu novadnieci, imperatori Katrīnu II Lielo, tomēr ar vīru, neskatoties uz tā pretrunīgo raksturu, laulība bija veiksmīga. Laulībā piedzima 10 bērni. Divus vecākos dēlus Katrīna II neļāva uzaudzināt ģimenē. 1781./82. gadā pāris ceļoja pa Eiropu.

Pēc Katrīnas II nāves Marija Fjodorovna kļuva par imperatori konsorti. Viņas vadībā tika izgreznotas un uzlabotas Santpēterburgas pilis. Pēc vīra nāves lielu daļu laika pavadīja Pavlovskā. Vairāku filantropisku organizāciju dibinātāja.


Marija Fjodorovna (ķeizariene)

Marija Fjodorovna (Pāvila I sieva) (Мария Фёдоровна, 1759-1828), Krievijas impērijas ķeizariene-konsorte, Pāvila I sieva, Krievijas imperatoru Aleksandra I un Nikolaja I māte. Marija Fjodorovna (Aleksandra III sieva) (Мария Фёдоровна, 1847-1928), Krievijas impērijas ķeizariene-konsorte, Aleksandra III sieva, Krievijas imperatora Nikolaja II māte.


Izskaņa

Izskaņa valodniecībā ir vārda daļa, ko veido vārda pēdējais piedēklis un galotne. Vēl tiek izdalīta paplašinātā izskaņa, kas parasti tiek attiecīnata uz citvalodu izcelsmes vārdiem, piemēram, vārdā asociācija paplašinātā izskaņa ir vārddaļa -ācija.


Minerālūdens

Minerālūdens ir gāzēts vai negāzēts dzeramais ūdens ar salīdzinoši lielu minerālvielu saturu. Pēc izcelsmes izšķir dabīgos minerālūdeņus, kas iegūti no dziļurbumiem vai minerālavotiem, un mākslīgos minerālūdeņus, kas pagatavoti, bagātinot parasto dzeramo ūdeni ar kālija, magnija, kalcija, selēna u.c. minerālvielu joniem.

Dabīgos minerālūdeņus var sīkāk iedalīt pēc to dažādās mineralizācijas pakāpes. Izšķir ūdeni ar ļoti mazu minerālvielu saturu (zem 50 mg/l), ūdeni ar mazu minerālvielu saturu (50—500 mg/l) un ūdeni ar lielu minerālvielu saturu (virs 1500 mg/l). Ūdeni ar mazāk minerālvielām ikdienā lieto kā galda minerālūdeņus, bet minerālūdeņus ar lielu minerālvielu saturu uzskata par dziednieciskiem.

Pēc ķīmiskā sastāva minerālūdeņus iedala hidrogēnkarbonātu, sulfātu, hlorīdu minerālūdeņos, kā arī magniju vai dzelzi saturošos ūdeņos.


Krimuldas Velnala

Krimuldas Velnala (arī Siguldas Lielā Velnala) ir ala Gaujas labajā krastā, Siguldā. Atrodas Velnalas klintīs, Gaujas nacionālā parka teritorijā 2,5 km lejpus Siguldas tilta.

Izveidojusies Gaujas svītas dzeltenajos devona smilšakmeņos, pateicoties upes sānerozijai un pazemes avotam. Daļēji aizbirusi pēc avota izsīkšanas. Laika gaitā samazinājusies — pašlaik ir apmēram 35 m liela, grīdas laukums sasniedz 140 m, lielākais platums — 7 m un augstums 4,8 m.

8 metrus virs upes līmeņa atrodas ieeja alā. 1980. gadā tika aizliegta pieeja alai, jo cilvēki apdraudēja alas griestus, kur smilšakmens slānis sasniedza vienīgi 1 m. 1992. gadā daļa alas tika atrakta. Sena pagāniskā kulta vieta.


Jaunmoku pils

Jaunmoku pils () ir pils Tumes pagastā, Tukuma novadā, Latvijā. Valsts nozīmes arhitektūras piemineklis.


Īpašvārds

Īpašvārds ir lietvārds, ar kuru tiek apzīmēts kāds konkrēts priekšmets, lai to atšķirtu no citiem attiecīgās klases priekšmetiem. Īpašvārdus (neatkarīgi no atrašanās vietas teikumā) raksta ar lielo sākumburtu. Morfoloģijā šis ir viens no lietvārdu raksturojošajiem jēdzieniem.

Pie īpašvārdiem pieder dažādi vietvārdi, personvārdi, pseidonīmi, iesaukas, segvārdi, organizāciju nosaukumi, grāmatu, preses izdevumu nosaukumi, debess spīdekļu (arī to grupu) nosaukumi, dievu, mitoloģisko būtņu nosaukumi.


Sugasvārds

Sugasvārds jeb apelatīvs ir lietvārds, kas apzīmē jebkuru vispārinātu atsevišķu objektu no vienas klases objektiem. Piemēram, vīrietis apzīmē jebkuru vīrieti, pilsēta — jebkuru pilsētu.

Sugasvārdus pretnostata īpašvārdiem, kas nosauc vienu konkrētu objektu, izdalot to no citiem tās pašas klases objektiem. Piemēram, īpašvārds Valmiera nosauc vienu konkrētu pilsētu.


Nelokāmie lietvārdi

Nelokāmie lietvārdi ir lietvārdu grupa. Latviešu valodā pie tās pieder no citām valodām aizgūti sugas vārdi un citvalodu cilmes īpašvārdi. Nelokāmi ir daudzi svešvārdi, ģenetīveņi un abreviatūras. Tiem nav ne skaitļa, ne locījuma formu — tas viss atklājas teikumā.

Parasti nelokāmajiem lietvārdiem ir tādas galotnes, ar kādām nebeidzas lokāmi lietvārdi, piemēram, -ā, -ē, -ū, taču mēdz būt dažādi nelokāmi lietvārdi, kam galotne sakrīt ar kādas deklinācijas galotni.


Solončaks

Solončaks (krievu un , no солоний — 'sāļš') ir augsnes tips, kam raksturīgs augsts viegli šķīstošu sāļu saturs tās virskārtā daudzumā, kas neļauj attīstīties lielākajai daļai augu, izņemot halofītus. Raksturīgs stepju, tuksnešu un pustuksnešu reģioniem ar iztvaicēšanas ūdensapmaiņas režīmu, galvenokārt Centrālajā Āfrikā, Centrālāzijā, Austrālijā, kā arī citur pasaulē. Veidojas reljefa pazeminājumos ar pietiekoši tuvu (ap 1,5 m) gruntsūdens slāni.


Raka

Raka (, ar Raqqah) ir pilsēta Sīrijas ziemeļos, Rakas muhāfazas centrs. Izvietojusies Eifratas kreisajā krastā 160 km uz austrumiem no Alepo. Enerģētikas un naftas ieguves centrs.


Ziemeļu baltkrūtainais ezis

Ziemeļu baltkrūtainais ezis jeb ziemeļu baltkrūšu ezis, arī Austrumeiropas ezis (Erinaceus roumanicus) ir ežu dzimtas (Erinaceidae) suga, kas pieder pie Eirāzijas ežu ģints. Ziemeļu baltkrūtainais ezis mājo Eiropas austrumos, sākot ar Poliju, Austriju un Balkāniem, Grieķiju, Korfu un Rodas salas ieskaitot, izplatība turpinās cauri Ukrainai un Krievijai, sasniedzot Obas upi Sibīrijā. Suga ir plaši izplatīta un bieži sastopama savā areālā. Šos dzīvniekus vēl viduslaikos ķēra gaļai, tomēr lietot ezi pārtikā ir bīstami, jo eži ir dažādu slimību pārnēsātāji. Ziemeļu baltkrūtainajam ezim ir 5 pasugas.


Baltkrūtainais ezis

Baltkrūtainais ezis jeb baltkrūšu ezis, arī dienvidu baltkrūtainais ezis (Erinaceus concolor) ir ežu dzimtas (Erinaceidae) suga, kas pieder pie Eirāzijas ežu ģints. Tas mājo Āzijas rietumos, sākot ar Turciju, izplatības areālam turpinoties Sīrijā, Libānā, Jordānijā, Izraēlā, sasniedzot Irākas un Irānas ziemeļus. Eiropā baltkrūtainais ezis sastopams salīdzinoši nelielā reģionā Kaukāza dienvidos (Armēnijā, Gruzijā un Azerbaidžānā). Turcijā nomadu ļaudis joprojām šos dzīvniekus izmanto pārtikā. Baltkrūtainajam ezim ir 3 pasugas.


Ipoha

Ipoha (, ) ir Malaizijas štata Perakas galvaspilsēta un viena no lielākajām pilsētām valstī. Tā atrodas aptuveni 200 km uz ziemeļiem no Kualalumpuras un 130 km uz dienvidiem no Penangas pie ziemeļu—dienvidu automaģistrāles.

Ipoha par Malaizijas vienu no galvenajām pilsētām attīstījās 19. gadsimta sākumā līdz ar plaukstošo alvas ieguves industriju. Britu koloniālajā ērā Ipoha bija Malaizijas otra lielākā pilsēta un tā tika izmantota administratīviem mērķiem. Pilsētas centrā atrodas raksturīgas vietējās arhitektūras veikalu ēkas, kā arī vairākas vēsturiskas ēkas no Britu koloniālā laikmeta, kā, piemēram, dzelzceļa stacija, pilsētas dome un tiesas ēka.


Sanluisas province

Sanluisas province () ir viena no Argentīnas 23 provincēm valsts centrālajā daļā. Robežojas ar Larjohas provinci ziemeļos, ar Kordovas provinci austrumos, ar Lapampas provinci dienvidos, ar Mendosas provinci rietumos un ar Sanhuanas provinci ziemeļrietumos. Lielākā pilsēta un administratīvais centrs ir Sanluisa. Sanluisas provinces kopējā platība ir 76 748 km², pēc 2010. gada datiem provincē dzīvo 432 310 iedzīvotāji. Tā ir astoņpadsmitā lielākā province Argentīnā pēc platības un deviņpadsmitā pēc iedzīvotāju skaita. Province ir sīkāk sadalīta deviņos departamentos.


Santafē province

Santafē province () ir viena no Argentīnas 23 provincēm valsts centrālajā daļā. Robežojas ar Čako provinci ziemeļos, ar Korrjentesas provinci un ar Entreriosas provinci austrumos, ar Buenosairesas provinci dienvidos, ar Kordovas provinci un ar Santjado del Estero provinci rietumos. Lielākā pilsēta un administratīvais centrs ir Santafē. Santafē provinces kopējā platība ir 133 007 km², pēc 2010. gada datiem provincē dzīvo 3 194 537 iedzīvotāji. Tā ir desmitā lielākā province Argentīnā pēc platības un trešā pēc iedzīvotāju skaita. Province ir sīkāk sadalīta simt trīsdesmit piecos departamentos.


Indonesia AirAsia reiss 8501

Indonesia AirAsia reiss 8501 ir Airbus A320-216 pasažieru lidmašīna ar 155 pasažieriem un 7 apkalpes locekļiem, kas nogāzās lidojuma laikā.

Lidmašīna pacēlās no Surabaja Indonēzijā plkst 5.35 pēc vietējā laika (UTC+7) ar paredzēto galamērķi Singapūrā, kur lidmašīnai bija jāpiezemējas apmēram 8.30 pēc vietējā laika (UTC+8). Plkst. 6.17 (42 minūtes pēc pacelšanās) lidmašīna pazuda no radaru ekrāniem, kad atradās netālu no Belitunas salas.

29. decembrī tika paziņots, ka visticamāk lidmašīna atrodas jūras dibenā. Nākamajā dienā tika apstiprināts, ka Karimatas šaurumā tikusi atrasta daļa no rāmja. Vēlāk tika apstiprināts, ka Javas jūrā atrastas atlūzas no lidmašīnas.


Salavats Julajevs

Salavats Julajevs ( — 'Salavats Julaja dēls'; dzimis Ufas provincē, miris Rogevīkā) ir baškīru nacionālais varonis, viens no Krievijas zemnieku kara vadītājiem, Jemeļjana Pugačova cīņubiedrs.


Santjago del Estero province

Santjago del Estero province () ir viena no Argentīnas 23 provincēm valsts ziemeļu daļā. Robežojas ar Saltas provinci ziemeļos, ar Čako provinci un ar Santafē provinci austrumos, ar Kordovas provinci dienvidos, ar Katamarkas provinci un ar Tukumanas provinci rietumos.Lielākā pilsēta un administratīvais centrs ir Santjago del Estero. Santjago del Estero provinces kopējā platība ir 136351 km², pēc 2010. gada datiem provincē dzīvo 874 006 iedzīvotāji. Tā ir devītā lielākā province Argentīnā pēc platības un divpadsmitā pēc iedzīvotāju skaita. Province ir sīkāk sadalīta divdesmit septiņos departamentos.


Lauciņu dolomīta karjers

Lauciņu dolomīta karjers ir bijušais dolomīta karjers Cēsu pilsētas teritorijā. Mūsdienās karjera teritorijā ir izveidojusies mākslīgā ūdenstilpe — Lauciņu karjera ezers, kas ir iecienīta peldvieta apkārtnes iedzīvotājiem. Diemžēl kā peldvieta karjers nav labiekārtots. Lauciņu karjera izmantošana uzsākta 1890. gadā. Šeit iegūtais dolomīts lietots kaļķu dedzināšanai un šķembu ražošanai. Ap 1980. gadiem karjerā notika spridzināšanas darbi, pēc kuriem ap 1989. gadu karjers pakāpeniski piepildījās ar ūdeni. 1995. gadā ūdenstilpes apkārtnē izveidota automašīnu trase. 2011. gadā karjerā tika veikta virszemes ūdens un dzeramā ūdens paraugu noņemšana un konstatēts, ka apkārtne nav piesārņota par spīti tās rūpnieciskajam izmantojumam. 2016. gada jūnijā karjera ziemeļaustrumu krastā darbību uzsāka Cēsu aktīvās atpūtas parks "Karjers".

2011. gada pētījuma rezultātā tika apzināts apkārtnes ainaviskais potenciāls (stāvkrasti, ezera plašais spoguļa laukums) un apspriesta apkārtnes labiekārtošana rekreācijas vajadzībām. Dolomīta ieguves laikā šeit ir bijis 6—16 m biezs iežu slānis, virs tā 1,6—4,3 m bieza segkārta. Pašreiz ezera spoguļa laukuma platība ir 12 hektāri, vidējais dziļums 5 m, bet maksimālais no 8 līdz 9,3 metriem. Zem kvartāra nogulumiežiem atrodas devona Pļaviņu svītas dolomīti un dolomītmerģeļi, zem šiem nogulumiem atrodas Amatas svītas smilšakmeņi. Vietām Amatas svītas augšējo daļu veido aleirolīti un māli. Zem šiem nogulumiem atrodas Gaujas svītas stipri sacementētie smilšakmeņi.


Johans fon Eikels

Johans fon Eikels (, dzimšanas un miršanas gadi nezināmi) bija Livonijas ordeņa brālis, komturs. 1519. gadā kļuva par Aizkraukles komturu, no 1527. gada bija Dinaburgas komturs, bet 1535. gadā minēts kā Alūksnes komturs. Iespējams, kādu brīdi bijis jezuītu ordenī. 1537. gadā pieminēts saistībā ar lēņiem Vestfālenē.


Does Your Mother Know

Does Your Mother Know ir Zviedrijas popmūzikas grupas ABBA singls. Dziesmas autori ir Bjērns Ulveuss, Benni Andešons, bet vokālo sniegumu veido Bjērna Ulveusa, Angnētas Feltskūgas un Anni Fridas Lingstades balsis. Šī dziesma tika ierakstīta 1979. gada februārī un izdota tā paša gada aprīlī albuma Voulez-Vous sastāvā. Singla B-pusē bija dziesma Kisses of Fire, kas arī atradās albuma sastāvā.


Anakonda

Anakonda, arī parastā anakonda (Eunectes murinus) ir žņaudzējčūsku dzimtas (Boidae) suga, kas dzīvo Dienvidamerikas tropu joslā. Tā ir masīvākā un smagākā, un pēc tīklainā pitona otra garākā no mūsdienās sastopamajām čūskām.

Anakonda nav indīga. Dzīvniekus nogalina, spēcīgi sažņaudzot upuru ķermeni. Pretēji daudziem nostāstiem, anakonda parasti neuzbrūk cilvēkam, pat ūdenī. Ieraugot cilvēku, tā klusi attālinās. Tomēr reizēm tiek fiksēti anakondu uzbrukumi cilvēkam. Retos uzbrukumus varētu skaidrot ar faktu, ka anakondas dzīvo purvos, un ar cilvēku tās ceļi krustojas ļoti reti.


Rūta Broka

Rūta Broka (dzimusi , mirusi ) bija latviešu aktrise.

Rūta Broka studējusi teātra kritiku Maskavas Teātra mākslas institūtā. Institūtu nepabeigusi viņā pēc trešā kursa atgriezās Rīgā. Brīvajā laikā Broka apmeklēja Rīgas Kinostudijas Tautas kinoaktieru studiju. Pabeigusi Dailes teātra piekto neklātienes studiju, Broka sāka strādāt Dailes teātrī. Kopš 1992. gada dzīvoja ASV.

Pēc īsas un grūtas slimības Rūta Broka mirusi Čikāgā.


Tukumanas province

Tukumanas province () ir viena no Argentīnas 23 provincēm valsts ziemeļrietumu daļā. Robežojas ar Saltas provinci ziemeļos, ar Santjado del Estero provinci austrumos un ar Katamarkas provinci rietumos un dienvidos. Lielākā pilsēta un administratīvais centrs ir Tukumana. Tukumanas provinces kopējā platība ir 22 524 km², pēc 2010. gada datiem provincē dzīvo 1 448 188 iedzīvotāji. Tā ir mazākā province Argentīnā pēc platības un sestā pēc iedzīvotāju skaita. Province ir sīkāk sadalīta septiņpadsmit departamentos.


Calendžiha

Calendžiha () ir pilsēta Gruzijas ziemeļrietumos, Calendžihas municipalitātes centrs Megrelijas-Augšsvanetijas mharē. Izvietojusies Egrisas grēdas pakajē Čanisckali upes krastā. Sena apdzīvota vieta, kas no 13. gadsimta bija Megrelijas kņazu Dadiani rezidence, bet kopš 14. gadsimta — bīskapa rezidence.


Cetoniini

Cetoniini ir skarabeju vaboļu triba no Cetoniinae apakšdzimtas. Tajā ietilpst ap 110 ģints. Pārstāvji izplatīti visā pasaulē.


Resistensija

Resistensija () ir Argentīnas pilsēta valsts ziemeļaustrumu daļā, netālu no robežas ar Paragvaju. Čako provinces administratīvais centrs un lielākā pilsēta. Pilsēta atrodas pie Negro upes, bet upes otrajā pusē atrodas Korrjentesa. Pilsētas kopējā platība ir 562 km², pēc 2010. gada datiem pilsētā dzīvo 290 723 iedzīvotāji, bet tās aglomerācijā dzīvo 385 726 iedzīvotāji.

Resistensija ir dibināta 1878. gada 27. jūnijā. Pilsētas teritorijā ir izvietotas vairāk kā 500 dažāda veida skulptūras un pieminekļi, tāpēc pilsētu bieži dēvē arī par Skulptūru pilsētu.


Klints

Klintis ir masīva akmens krauja, atsevišķs kalns ar gandrīz vertikālām malām, kā arī vertikāla akmens siena. Reizēm par klinti tiek kvalificēts arī ļoti liels masīvs akmens ar stāvām malām. Latvijā par klintīm dēvē lielus, stāvus un masīvus pamatiežu atsegumus, piemēram, monolītās Ērgļu klintis Gaujas kreisajā krastā. Ievērojamākie klinšu atsegumi ir aizsargājami ģeoloģiski un ģeomorfoloģiski dabas pieminekļi. Lielākā daļa Latvijas klinšu ir veidojušās no smilšakmens iežiem un ievērojamākās klintis atrodas Vidzemē. Klintīs nereti veidojas alas.


Luīze Rainere

Luīze Rainere (; dzimusi , mirusi ) bija Vācijā dzimusi austriešu/amerikāņu aktrise. Pirmā persona, kas iegūst vairāk nekā vienu Amerikas Kinoakadēmijas balvu, arī pirmā persona, kas balvu iegūst divus gadus pēc kārtas. Visilgāk dzīvojusī aktrise, kas saņēmusi Kinoakadēmijas balvu.

Aktrises karjeru sākusi Vācijā 16 gadus vecumā. Sākumā spēlējusi teātrī, vēlāk pievērsusies kino. 20. gadsimta 30. gadu vidū nokļuva Holivudā. Pirmā loma ASV bija filmā Escapade 1935. gadā. Nākamajā gadā bija vairāk otrā plāna loma muzikālajā biogrāfijā "Dižais Zigfelds" (The Great Ziegfeld), par lomu kurā saņēma Amerikas Kinoakadēmijas balvu kā labākā aktrise galvenajā lomā. Arī par lomu nākamajā filmā — The Good Earth (1937) — aktrise saņēma Kinoakadēmijas balvu kā labākā aktrise galvenajā lomā. 1938. gadā pēdējoreiz uzņēmās kino un vēlāk pameta kinoindustriju.

Pēc atgriešanās Eiropā studējusi medicīnu un tēlojusi teātrī, bijušas arī dažādas mazas lomas filmās.

Mirusi 104 gadu vecumā no pneimonijas.


Malaysia Airlines

Malaysian Airline System Berhad, darbojas ar zīmolu Malaysia Airlines () ir Malaizijas lidsabiedrība. Galvenās lidostas ir Kualalumpuras starptautiskā lidosta un Kota Kinabalu starptautiskā lidosta. Galvenais birojs atrodas Sultana Abdula Aziza Saha lidostā, Subanā, Selanorā. Lidsabiedrība ir Oneworld alianses biedrs.

Malaysian Airline System akcijas tiek kotētas Malaizijas biržā. Lielākais akcionārs ir valsts investīciju fonds Khazanah Nasional, kuram pieder 69,37 % kapitāldaļu.


Rosona

Rosona () ir Argentīnas pilsēta valsts dienvidaustrumu daļā pie Atlantijas okeāna. Pilsēta atrodas 1360 kilometrus uz dienvidiem no Argentīnas galvaspilsētas Buenosairesas un pilsētai cauri plūst Čubutas upe. Čubutas provinces administratīvais centrs un otrā lielākā pilsēta pēc iedzīvotāju skaita. Pilsētas kopējā platība ir 12 km², pēc 2013. gada datiem pilsētā dzīvo 31 787 iedzīvotāji.


Kārlis Bernhards Triniuss

Kārlis Bernhards Triniuss (, dzimis , miris ) bija vācu ārsts un botāniķis, kurš darbojies Krievijā. Kādu laiku dzīvoja Aizputē, kur tikās ar dzejnieku Ulrihu fon Šlipenbahu. Botānikā Triniusa pirmoreiz aprakstīto augu oficiālajā nosaukumā pievienots saīsinājums "Trin.".

Dzimis mācītāja ģimenē. Studēja vairākās Vācijas universitātēs. Homeopātijas dibinātāja Samuela Hānemaņa māsasdēls. 16 gadus bija Virtembergas princeses Antuanetes ārsts. Ceļojis pa Krieviju un Vāciju, pētīdams augu valsti. Nākamā Krievijas imperatora Aleksandra II dabaszinātņu skolotājs.

Meita Šarlote Amālija bija apprecējās ar Rīgā dzimušo ārstu Mihaelu fon Bulmerinku.


Aleksandrs Radiščevs

Aleksandrs Radiščevs (, dzimis , miris ) bija krievu ierēdnis un publicists, darba "Ceļojums no Sanktpēterburgas uz Maskavu" autors.

Dzimis muižnieka ģimenē. Bērnību pavadīja Kalugas guberņas Ņemcovā (mūsdienās Radiščeva, Kalugas apgabalā), vēlāk dzīvoja Maskavā. 1762. gadā sāka mācības Pāžu korpusā Sanktpēterburgā. Pēc četriem gadiem Radiščevs bija 12 cilvēku vidū, kuri tika nosūtīti papildināt izglītību uz Leipcigas Universitāti, kur iepazinās ar tā laika aktuālajām idejām. Atgrizies Krievijā, strādāja valsts pārvaldē, 1790. gadā kļuva par Sanktpēterburgas muitas vadītāju.

1790. gadā viņš anonīmi publicēja darbu "Ceļojums no Sanktpēterburgas uz Maskavu". Latviešu tulkojums iznāca 1950. gadā (atkārtoti 1978. gadā, tulkojis Oto Brikšķis). Darbā tika pausta Krievijas sabiedriskās iekārtas kritika, cariene Katrīna Lielā Radiščevu nosauca par "dumpinieku, sliktāku par Pugačovu". Radiščevs tika notiesāts uz nāvi, kuru nomainīja pret izsūtījumu uz Iļimsku (mūsdienās Irkutskas apgabalā). Kad 1796. gadā par caru kļuva Pāvils I, Radičevam tika ļauts atgriezties no izsūtījuma. Aleksandra I laikā tika iekļauts likumu izstrādāšanas komisijā. Izdarījis pašnāvību, iedzerot indi.


Cetonia

Cetonia ir skarabeju vaboļu ģints no rožvaboļu apakšdzimtas. Tam pieder apmēram 30 sugas no 3 apakšģintīm. Ir izplatītas tikai Palaerktikas reģionā. Tās ir vidējas vai diezgan lielas vaboles, kuru garums variē no 13 līdz 23 mm. Latvijā sastopama tikai zeltītā rožvabole.

Tipiska suga ir Cetonia aurata (Linneaus, 1758).


Vērners fon Heidenstams

Kārls Gustafs Vērners fon Heidenstams (; dzimis , miris ) bija zviedru rakstnieks, rakstījis dzeju un romānus. Saņēmis Nobela prēmiju literatūrā (1916). No 1912. gada — Zviedru akadēmijas loceklis.

Veselības stāvokļa dēļ viņam nācās lielāko daļu jaunības gadu pavadīt Vidusjūras valstīs. Pirmais krājums "Svētceļojums un klejojuma gadi" (Vallfart och vandringsår, 1888) sastāvēja no dienvidu tautu fabulām, bija iekļauta arī austrumu filozofija. Darbs guva atzinību Zviedrijā. 1889. gada eseja "Renesanse" kļuva par zviedru neoromantiķu manifestu. Dzeja apkopota vēl divos krājumos: "Dzeja" (Dikter, 1895) un "Jaunā dzeja" (Nya dikter, 1915). Heidenstama darbi ietekmēja zviedru dzejas attīstību. Sarakstījis arī romānus, stāstus, noveles. Vairāki darbi ir tikuši izdoti arī latviski.


Antons Hansens Tammsāre

Antons Hansens Tammsāre (; dzimis , miris ), īstajā vārdā Antons Hansens (Anton Hansen), pazīstams arī kā A. H. Tammsāre, bija igauņu rakstnieks.

Viņa nozīmīgākais darbs ir romāns "Patiesība un taisnība" (Tõde ja õigus, 1926—1933; latviski arī "Zeme un mīlestība"), kas tiek uzskatīts arī par vienu no nozīmīgākajiem igauņu literatūras darbiem. Darbā attēlota plaša Igaunijas dzīves panorāma no Krievijas Impērijas līdz neatkarīgas valsts laikam. Vēl Tammsāre rakstījis stāstus, romānus, lugas, darbus bērniem, esejas. Darbojies arī publicistikā.

Viņš bija attēlots uz 25 kronu banknotes.